				|

		52011SC0814

			Recommendation for a COUNCIL RECOMMENDATION on the National Reform Programme 2011 of Portugal[and delivering a Council opinionon the updated Stability Programme of Portugal, 2011-2014]

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της
Πορτογαλίας
για το 2011
και την έκδοση
γνώμης του
Συμβουλίου
σχετικά με το
επικαιροποιημένο
πρόγραμμα
σταθερότητας
της
Πορτογαλίας, 2011-2014
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
συνθήκη για τη
λειτουργία της
Ευρωπαϊκής
Ένωσης, και
ιδίως τα άρθρα 121
παράγραφος 2 και
148 παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και το συντονισμό
των
οικονομικών
πολιτικών, και
ιδίως το άρθρο 5
παράγραφος 3,
Έχοντας
υπόψη τη
σύσταση της
Ευρωπαϊκής
Επιτροπής,
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής
Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)
Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Ευρωπαϊκής
Επιτροπής για
την δρομολόγηση
της
στρατηγικής
για την Ευρώπη
2020, μιας νέας
στρατηγικής
για την
ανάπτυξη και την
απασχόληση, η
οποία,
βασιζόμενη στο
μεγαλύτερο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους
οποίους απαιτείται
δράση ώστε να
ενισχυθεί το
δυναμικό
βιώσιμης
ανάπτυξης και
ανταγωνιστικότητας
της Ευρώπης.
(2)
Στις 13
Ιουλίου 2010, το
Συμβούλιο
εξέδωσε
σύσταση σχετικά
με τους
γενικούς
προσανατολισμούς
της οικονομικής
πολιτικής των
κρατών μελών
και της Ένωσης
(2010 έως 2014) και στις 21
Οκτωβρίου 2010 το
Συμβούλιο
εξέδωσε απόφαση
σχετικά με τις
κατευθυντήριες
γραμμές των πολιτικών
απασχόλησης
των κρατών
μελών[1],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
καλούνταν να
λαμβάνουν τις
ολοκληρωμένες
κατευθυντήριες
γραμμές υπόψη
στις εθνικές
οικονομικές
πολιτικές και
πολιτικές
απασχόλησης.
(3)
Στις 12
Ιανουαρίου 2011 η
Επιτροπή
εξέδωσε την
πρώτη Ετήσια
Επισκόπηση
Ανάπτυξης, η
οποία
σηματοδοτεί την
έναρξη ενός
νέου κύκλου
οικονομικής
διακυβέρνησης
στην ΕΕ και του
πρώτου
Ευρωπαϊκού
Εξαμήνου εκ των
προτέρων και
ολοκληρωμένου
συντονισμού
πολιτικής, το
οποίο
εντάσσεται στη
στρατηγική
«Ευρώπη 2020».
(4)
Στις 25
Μαρτίου 2011, το
Ευρωπαϊκό
Συμβούλιο
προσυπέγραψε
τις
προτεραιότητες
για τη
δημοσιονομική
εξυγίανση και
τη διαρθρωτική
μεταρρύθμιση
(σύμφωνα με τα
συμπεράσματα
του Συμβουλίου
της 15ης
Φεβρουαρίου
και της 7ης
Μαρτίου 2011 και
κατόπιν της
Ετήσιας Επισκόπησης
της Ανάπτυξης
που εκπόνησε η
Επιτροπή).
Τόνισε ότι
πρέπει να
δοθεί
προτεραιότητα
στην αποκατάσταση
υγιών
προϋπολογισμών
και στη βιωσιμότητα
των δημόσιων
οικονομικών,
στη μείωση της
ανεργίας μέσω
μεταρρυθμίσεων
της αγοράς
εργασίας και
στην καταβολή
νέων
προσπαθειών
για την
ενίσχυση της
οικονομικής
μεγέθυνσης.
Ζήτησε από τα
κράτη μέλη να
ενσωματώσουν
αυτές τις
προτεραιότητες
σε συγκεκριμένα
μέτρα που θα
ενταχθούν στα
αντίστοιχά
τους
προγράμματα σταθερότητας
ή σύγκλισης
και στα εθνικά
τους προγράμματα
μεταρρυθμίσεων.
(5)
Στις 25
Μαρτίου 2011, το
Ευρωπαϊκό
Συμβούλιο
κάλεσε επίσης
τα κράτη μέλη
που
συμμετέχουν
στο Σύμφωνο για
το Ευρώ + να
υποβάλουν
εγκαίρως τις
δεσμεύσεις
τους, που θα
περιληφθούν
στα δικά τους
προγράμματα
σταθερότητας ή
σύγκλισης και στα
εθνικά τους
προγράμματα
μεταρρυθμίσεων.
Οι συγκεκριμένες
δεσμεύσεις και
δράσεις για το 2011
δεν έχουν
ανακοινωθεί
ρητά στο
πλαίσιο του
πορτογαλικού
εθνικού
προγράμματος
μεταρρυθμίσεων,
αλλά
αναμένεται να
υποβληθούν στο
Ευρωπαϊκό
Συμβούλιο.
(6)
Στις 23
Μαρτίου 2011, η
πορτογαλική
κυβέρνηση
υπέβαλε ένα
πρόγραμμα
σταθερότητας
για την
περίοδο 2011-2014 στο
εθνικό
κοινοβούλιο,
το οποίο το
απέρριψε. Στις
19 Απριλίου 2011, η
πορτογαλική
κυβέρνηση υπέβαλε
ένα εθνικό
πρόγραμμα
μεταρρυθμίσεων. Τα
προταθέντα
μακροοικονομικά
και
δημοσιονομικά
σενάρια, καθώς
και οι
συστάσεις
πολιτικής έχουν
ξεπεραστεί σε
σχέση με το
Μνημόνιο
Συναντίληψης
που υπογράφηκε
στις 17 Μαΐου 2011.
(7)
Στις 17 Μαΐου
2011, το Συμβούλιο
ενέκρινε την
απόφαση αριθ. 2011/0122
προκειμένου να
διατεθεί στην
Πορτογαλία
μεσοπρόθεσμη
χρηματοδοτική
βοήθεια για
την τριετή
περίοδο 2001-2014,
σύμφωνα με τον
κανονισμό (ΕΕ)
αριθ. 407/2010 του
Συμβουλίου της
11ης Μαΐου 2010
για τη θέσπιση
ευρωπαϊκού
μηχανισμού
χρηματοοικονομικής
σταθεροποίησης.
Το συνοδευτικό
Μνημόνιο
Συναντίληψης
υπογράφηκε την
ίδια ημέρα και
τα διαδοχικά
συμπληρώματά
του καθορίζουν
τους όρους
οικονομικής
πολιτικής υπό
τους οποίους
εκταμιεύεται η
οικονομική
βοήθεια.
(8)
Το 2010, το ΑΕΠ
της
Πορτογαλίας
αυξήθηκε κατά 1,3%.
Ο εν λόγω
θετικός ρυθμός
ανάπτυξης
οφειλόταν
ωστόσο σε μεγάλο
βαθμό σε
εξαιρετικούς
παράγοντες που
αύξησαν τις
εξαγωγές και
την ιδιωτική
κατανάλωση. Οι
εξελίξεις των
τιμών και του
κόστους κατέδειξαν
σαφώς ότι η
ανταγωνιστικότητα
στην Πορτογαλία
δεν
βελτιωνόταν σε
επαρκώς ταχείς
ρυθμούς ώστε
να μειωθεί το
υψηλό έλλειμμα
ισοζυγίου τρεχουσών
συναλλαγών
της, το οποίο το
2010 ανερχόταν στο 10%
του ΑΕΠ. Η
ασθενής σε
γενικές
γραμμές
οικονομία και
η απότομη
αύξηση της
ανεργίας (11,2% στα
τέλη του 2010),
οδήγησαν σε
μεγάλα
δημοσιονομικά ελλείμματα,
που υπερέβησαν
το 10% του ΑΕΠ το 2009
και το 9% το 2010,
σημειώνοντας
άνοδο από το 3,5%
του 2008. Ως εκ
τούτου, η
Πορτογαλία
υφίσταται
προσφάτως
αυξανόμενη πίεση
στις
χρηματοπιστωτικές
αγορές,
εντείνοντας
τις ανησυχίες
για τη
βιωσιμότητα
των δημόσιων οικονομικών
της. Μετά από
διαδοχικές
υποβαθμίσεις
των
πορτογαλικών
ομολόγων από
τους οίκους
πιστοληπτικής
διαβάθμισης, η
χώρα κατέστη
αδύνατο να αναχρηματοδοτηθεί
με επιτόκια
που θα
επέτρεπαν
μακροπρόθεσμη
δημοσιονομική
βιωσιμότητα
Παράλληλα, ο
τραπεζικός κλάδος,
ο οποίος
εξαρτάται σε
μεγάλο βαθμό
από την εξωτερική
χρηματοδότηση,
ιδιαίτερα
εντός της ευρωζώνης,
ήταν όλο και
περισσότερο
αποκομμένος από
την χρηματοδότηση
στις αγορές.
(9)
Η
Πορτογαλία
δεσμεύτηκε να
εφαρμόσει το
πρόγραμμα
οικονομικής
και
δημοσιονομικής
προσαρμογής με
στόχο την
αποκατάσταση
της
εμπιστοσύνης
στην εξυπηρέτηση
του δημόσιου
χρέους της και
στον τραπεζικό
κλάδο και τη
στήριξη της
ανάπτυξης και
της απασχόλησης.
Το πρόγραμμα
προβλέπει την
ανάληψη ολοκληρωμένης
δράσης προς
τρεις
κατευθύνσεις: (i) αξιόπιστη
και
ισορροπημένη
στρατηγική
δημοσιονομικής
εξυγίανσης,
υποστηριζόμενη
από διαρθρωτικά
δημοσιονομικά
μέτρα και
καλύτερο
δημοσιονομικό
έλεγχο, (ii) εμπροσθοβαρείς
και σε βάθος
διαρθρωτικές
μεταρρυθμίσεις
στις αγορές
εργασίας και
προϊόντων, και
(iii) προσπάθειες
για την
προστασία του
χρηματοπιστωτικού
τομέα έναντι
άτακτης
απομόχλευσης
μέσω μηχανισμών
της αγοράς με
την υποστήριξη
εφεδρικών διευκολύνσεων.
(10)
Η
Επιτροπή έχει
αξιολογήσει το
εθνικό
πρόγραμμα μεταρρυθμίσεων[2]. Έχει
λάβει υπόψη
όχι μόνο τη
σημασία του
για τη βιώσιμη
δημοσιονομική
και
κοινωνικοοικονομική
πολιτική στην
Πορτογαλία,
αλλά και την
συμμόρφωση προς
τους κανόνες
και τις
κατευθυντήριες
γραμμές της ΕΕ,
δεδομένης της
ανάγκης να
ενισχυθεί η
γενική
οικονομική
διακυβέρνηση
της Ευρωπαϊκής
Ένωσης, μέσω
της
συνεκτίμησης
στοιχείων σε
επίπεδο ΕΕ
κατά τη
διαμόρφωση των
μελλοντικών
εθνικών αποφάσεων.
Στο πλαίσιο
αυτό, η
Επιτροπή
τονίζει ότι επείγει
η εφαρμογή των
προγραμματισμένων
μέτρων με
σκοπό την συμμόρφωση
προς την
απόφαση αριθ. 2011/0122 του
Συμβουλίου.
ΣΥΝΙΣΤΑ
να αναλάβει η
Πορτογαλία
δράση ώστε:
Να
εφαρμοστούν τα
μέτρα που
προβλέπονται
στην απόφαση
αριθ. 2011/0122 του
Συμβουλίου και
εξειδικεύονται
περαιτέρω στο
Μνημόνιο
Συναντίληψης
της 17ης Μαΐου
2011 και στα
μεταγενέστερα
συμπληρώματά
του.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               Διατηρούνται
για το 2011 με την
απόφαση 2011/308/EU του
Συμβουλίου,
της 19ης Μαΐου 2011.
[2]               Βλ. SEC(2011) 730.


title: 78/1029/ΕΟΚ: Σύσταση του Συμβουλίου της 18ης Δεκεμβρίου 1978 περί των υπηκόων του Μεγάλου Δουκάτου του Λουξεμβούργου, οι οποίοι είναι κάτοχοι διπλώματος κτηνιάτρου, το οποίο έχει χορηγηθεί από τρίτο κράτος

text:
                                  Επίσημη Εφημερίδα τών Ευρωπαϊκών Κοινοτήτων                               55
378X1209
'Αριθ. N 362/ 12                  Επίσημη ' Εφημερίδα τών Εύρωπαϊκών Κοινοτήτων                       23.12.78
                                           ΣΥΣΤΑΣΗ ΤΟΥ ΣΥΜΒΟΥΛΙΟΥ
                                              τής 18ης Δεκεμβρίου 1978
             περί τών ύπηκόων τοΰ Μεγάλου Δουκάτου του Λουξεμβούργου, οί όποιοι είναι κάτοχοι
                         διπλώματος κτηνιάτρου, τό όποιο έχει χορηγηθεί άπό τρίτο Κράτος
                                                   (78/ 1029/ΕΟΚ)
              ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
              ' Εγκρίνοντας τήν οδηγία 78/ 1Θ26/ΕΟΚ περί άμοιθαίας άναγνωρίσεως τών διπλωμάτων,
              πιστοποιητικών καί άλλων τίτλων κτηνιάτρου καί περί τών μέτρων πρός διευκόλυνση τής
              πραγματικής άσκήσεως του δικαιώματος έγκαταστάσεως καί τοΰ δικαιώματος τής έλεύθε
              ρης παροχής υπηρεσιώνί1),
              διαπιστώνοντας ότι ή όδηγία αύτή άφορα μόνον τά διπλώματα, πιστοποιητικά καί άλλους
              τίτλους πού χορηγούνται σέ Κράτος μέλος,
              μεριμνώντας έν τούτοις, νά ληφθεί ύπ' όψη ή Ιδιαίτερη κατάσταση τών ύπηκόων τοϋ
              Λουξεμβούργου, οί όποιοι έκαναν τίς σπουδές τους σέ τρίτο Κράτος, διότι δέν υπάρχει στό
              Λουξεμβούργο πλήρης κύκλος πανεπιστημιακής έκπαιδεύσεως,
              συνιστά στίς Κυβερνήσεις τών άλλων Κρατών μελών νά διευκολύνουν γιά τούς ύπηκόους
              του Μεγάλου Δουκάτου τοϋ Λουξεμβούργου πού είναι κάτοχοι πτυχίου σπουδών στήν
              κτηνιατρική , τό όποΐο έχει χορηγηθεί άπό τρίτο Κράτος καί άναγνωρισθει κατά τήν έννοια
              τού νόμου τοϋ Λουξεμβούργου τής 18ης ' Ιουνίου 1969, τήν άνάληψη τών μή μισθωτών
              δραστηριοτήτων κτηνιάτρου, καί τήν άσκησή τους έντός τής Κοινότητος, άναγνωρίζοντας
              τά πτυχία αύτά στήν έπικράτειά τους.
              "Εγινε στίς Βρυξέλλες, στίς 18 Δεκεμβρίου 1978 .
                                                                         Γιά τό Συμβούλιο
                                                                            Ό Πρόεδρος
                                                                         H - D. GENSCHER
 o ΕΕ άριθ . N 362 τής 23.12.1978, σ . 1 .


title: Σύσταση του Συμβουλίου, της 12ης Ιουλίου 2016, σχετικά με το Εθνικό Πρόγραμμα Μεταρρυθμίσεων της Βουλγαρίας για το 2016 και τη διατύπωση γνώμης του Συμβουλίου σχετικά με το Πρόγραμμα Σύγκλισης της Βουλγαρίας για το 2016

text:
               18.8.2016

               EL

               Επίσημη Εφημερίδα της Ευρωπαϊκής Ένωσης

               C 299/32

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 12ης Ιουλίου 2016
   σχετικά με το Εθνικό Πρόγραμμα Μεταρρυθμίσεων της Βουλγαρίας για το 2016 και τη διατύπωση γνώμης του Συμβουλίου σχετικά με το Πρόγραμμα Σύγκλισης της Βουλγαρίας για το 2016
   (2016/C 299/08)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 9 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της Επιτροπής Απασχόλησης,
   Έχοντας υπόψη τη γνώμη της Οικονομικής και Δημοσιονομικής Επιτροπής,
   Έχοντας υπόψη τη γνώμη της Επιτροπής Κοινωνικής Προστασίας,
   Έχοντας υπόψη τη γνώμη της Επιτροπής Οικονομικής Πολιτικής,
   Εκτιμώντας τα ακόλουθα:

               (1)

               Στις 26 Νοεμβρίου 2015, η Επιτροπή εξέδωσε την Ετήσια Επισκόπηση της Ανάπτυξης, με την οποία σηματοδοτήθηκε η έναρξη του Ευρωπαϊκού Εξαμήνου του 2016 για τον συντονισμό των οικονομικών πολιτικών. Οι προτεραιότητες της Ετήσιας Επισκόπησης της Ανάπτυξης εγκρίθηκαν από το Ευρωπαϊκό Συμβούλιο στις 17-18 Μαρτίου 2016. Στις 26 Νοεμβρίου 2015, βάσει του κανονισμού (ΕΕ) αριθ. 1176/2011, η Επιτροπή εξέδωσε την έκθεση του μηχανισμού επαγρύπνησης, στην οποία η Βουλγαρία συγκαταλέγεται μεταξύ των κρατών μελών για τα οποία επρόκειτο να πραγματοποιηθεί εμπεριστατωμένη επισκόπηση.

               (2)

               Η έκθεση χώρας του 2016 για την Βουλγαρία δημοσιεύθηκε στις 26 Φεβρουαρίου 2016. Αξιολογήθηκε η πρόοδος της Βουλγαρίας όσον αφορά την υλοποίηση των ειδικών ανά χώρα συστάσεων που είχαν εκδοθεί από το Συμβούλιο στις 14 Ιουλίου 2015 και όσον αφορά την επίτευξη των εθνικών της στόχων στο πλαίσιο της στρατηγικής «Ευρώπη 2020». Η έκθεση περιελάμβανε επίσης τα αποτελέσματα της εμπεριστατωμένης επισκόπησης δυνάμει του άρθρου 5 του κανονισμού (ΕΕ) αριθ. 1176/2011. Στις 8 Μαρτίου 2016, η Επιτροπή εξέδωσε ανακοίνωση με τα αποτελέσματα της εμπεριστατωμένης επισκόπησης. Από την ανάλυσή της, η Επιτροπή καταλήγει στο συμπέρασμα ότι η Βουλγαρία εμφανίζει υπερβολικές μακροοικονομικές ανισορροπίες. Ειδικότερα, η οικονομία χαρακτηρίζεται από εναπομένουσες αδυναμίες του χρηματοπιστωτικού τομέα και υψηλό εταιρικό δανεισμό σε συνθήκες υψηλής ανεργίας.

               (3)

               Στις 15 Απριλίου 2016, η Βουλγαρία υπέβαλε το Εθνικό Πρόγραμμα Μεταρρυθμίσεων για το 2016 και το Πρόγραμμα Σύγκλισης για το 2016. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               (4)

               Κατά τον προγραμματισμό των Ευρωπαϊκών Διαρθρωτικών και Επενδυτικών Ταμείων για την περίοδο 2014-2020 συνυπολογίστηκαν οι σχετικές ειδικές για τη χώρα συστάσεις. Όπως προβλέπεται στο άρθρο 23 του κανονισμού (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου (3), όπου είναι αναγκαίο για τη στήριξη της εφαρμογής σχετικών συστάσεων του Συμβουλίου, η Επιτροπή μπορεί να ζητήσει από ένα κράτος μέλος να επανεξετάσει και να προτείνει τροποποιήσεις του οικείου συμφώνου εταιρικής σχέσης και των σχετικών προγραμμάτων. Η Επιτροπή έχει παράσχει περαιτέρω λεπτομέρειες σχετικά με τον τρόπο με τον οποίο προτίθεται να κάνει χρήση της εν λόγω διάταξης σε κατευθυντήριες γραμμές σχετικά με την εφαρμογή των μέτρων που συνδέουν την αποτελεσματικότητα των Ευρωπαϊκών Διαρθρωτικών και Επενδυτικών Ταμείων με τη χρηστή οικονομική διακυβέρνηση.

               (5)

               Η Βουλγαρία υπάγεται επί του παρόντος στο προληπτικό σκέλος του συμφώνου Σταθερότητας και Ανάπτυξης. Με το Πρόγραμμα Σύγκλισης του 2016, η κυβέρνηση σχεδιάζει τη σταδιακή βελτίωση του ονομαστικού ελλείμματος στο – 1,9 % του ΑΕΠ το 2016 και στο – 0,2 % του ΑΕΠ το 2019. Ο μεσοπρόθεσμος δημοσιονομικός στόχος —διαρθρωτικό έλλειμμα 1 % του ΑΕΠ— προγραμματίζεται να επιτευχθεί από το 2017. Σύμφωνα με το Πρόγραμμα Σύγκλισης, ο δείκτης δημόσιου χρέους προς το ΑΕΠ αναμένεται να κορυφωθεί στο 31,8 % το 2018 και να μειωθεί στο 30,8 % το 2019. Το μακροοικονομικό σενάριο στο οποίο στηρίζονται οι εν λόγω δημοσιονομικές προβλέψεις είναι σχετικά ευνοϊκό. Δεν έχουν ακόμη προσδιοριστεί επαρκώς τα μέτρα που χρειάζονται για τη στήριξη των προβλεπόμενων στόχων για το έλλειμμα από το 2017 και μετά. Με βάση τις εαρινές προβλέψεις του 2016 της Επιτροπής, υπάρχει κίνδυνος κάποιας απόκλισης από την πορεία προσαρμογής για την επίτευξη του μεσοπρόθεσμου δημοσιονομικού στόχου το 2016, καθώς και το 2017, σε βάση αμετάβλητων πολιτικών. Με βάση την αξιολόγησή της όσον αφορά το Πρόγραμμα Σύγκλισης, και λαμβανομένων υπόψη των εαρινών προβλέψεων του 2016 της Επιτροπής, το Συμβούλιο είναι της γνώμης ότι η Βουλγαρία αναμένεται να συμμορφωθεί σε γενικές γραμμές με τις διατάξεις του συμφώνου Σταθερότητας και Ανάπτυξης. Εντούτοις, θα χρειασθούν περαιτέρω μέτρα για να εξασφαλιστεί η συμμόρφωση τόσο το 2016 όσο και το 2017.

               (6)

               Η Βουλγαρία έχει σημειώσει κάποια πρόοδο όσον αφορά τη συμμόρφωση με την περυσινή σύσταση να καταστήσει αποδοτικότερες τις δαπάνες της στον τομέα της υγείας, ιδίως με την εκπόνηση εθνικού χάρτη για την υγεία ο οποίος θα επιτρέπει τον προγραμματισμό των ιατρικών δαπανών βάσει εδαφικών κριτηρίων και των αναγκών του πληθυσμού. Το βουλγαρικό σύστημα υγειονομικής περίθαλψης αντιμετωπίζει σημαντικές προκλήσεις, όπως η περιορισμένη πρόσβαση, η χαμηλή χρηματοδότηση και τα πλημμελή αποτελέσματα στον τομέα της υγείας. Παρά τις πρόσφατες προσπάθειες για βελτίωση της είσπραξης των φόρων, η παραοικονομία παραμένει σημαντική πρόκληση για τα δημόσια έσοδα. Η αδήλωτη εργασία, συμπεριλαμβανομένης τόσο της αναληθούς δήλωσης του πραγματικού ύψους των αποδοχών όσο και της μη καταβολής εισφορών κοινωνικής ασφάλισης, στρεβλώνει την αγορά εργασίας και μειώνει τα φορολογικά έσοδα.

               (7)

               Περιπτώσεις αλόγιστων επιχειρηματικών πρακτικών στον χρηματοπιστωτικό και ιδίως στον τραπεζικό τομέα, σε συνδυασμό με αναποτελεσματική εποπτεία, έχουν δημιουργήσει το κατάλληλο περιβάλλον για τη συσσώρευση ανισορροπιών. Η ολοκλήρωση, κατά τρόπο διαφανή και σύμφωνα με τις βέλτιστες διεθνείς πρακτικές, της επανεξέτασης των τομέων των τραπεζών, των ασφαλιστικών εταιρειών και των συνταξιοδοτικών ταμείων που δρομολογήθηκαν πρόσφατα, καθώς και η λήψη των αναγκαίων μέτρων παρακολούθησης θα ενισχύσουν την εμπιστοσύνη στον χρηματοπιστωτικό τομέα. Επιπλέον, οι συνέχιση των προσπαθειών βελτίωσης της χρηματοπιστωτικής εποπτείας, τόσο στους τραπεζικούς όσο και στους μη τραπεζικούς κλάδους, θα συμβάλει σημαντικά στην ενίσχυση του χρηματοπιστωτικού συστήματος και θα του επιτρέψει να στηρίξει τη διαφαινόμενη μακροοικονομική ανάκαμψη.

               (8)

               Η αγορά εργασίας σημείωσε ελαφρά ανάκαμψη αλλά οι εναπομένουσες αδυναμίες εξακολουθούν να παρεμποδίζουν την ανάπτυξη και περιορίζουν την ικανότητα προσαρμογής της οικονομίας. Η προσαρμογή της αγοράς εργασίας παρεμποδίζεται από τον διαρθρωτικό χαρακτήρα της μακροχρόνιας ανεργίας, τη συρρίκνωση και τη γήρανση του εργατικού δυναμικού, το χαμηλό επίπεδο συμμετοχής στην αγορά εργασίας και τις αναντιστοιχίες δεξιοτήτων. Παρόλο που η ανεργία υποχωρεί σταδιακά, εξακολουθούν να υπάρχουν σημαντικές προκλήσεις, όσον αφορά, για παράδειγμα, τους μακροχρόνια ανέργους και τους νέους που βρίσκονται εκτός απασχόλησης, εκπαίδευσης ή κατάρτισης. Οι ενεργητικές πολιτικές για την αγορά εργασίας θα μπορούσαν να διαδραματίσουν ισχυρότερο ρόλο όσον αφορά την παροχή βοήθειας προς τις ομάδες αυτές ώστε να αποκτήσουν πρόσβαση στην αγορά εργασίας. Η ενεργοποίηση των ατόμων που λαμβάνουν κοινωνικές παροχές παρεμποδίζεται από τον κατακερματισμό και την περιορισμένη συνεργασία των διαφόρων οργανισμών που προσφέρουν τις εν λόγω παροχές, καθώς και υπηρεσίες ένταξης στην αγορά εργασίας. Ειδικά κέντρα απασχόλησης και κοινωνικής πρόνοιας, τα οποία συνδυάζουν τις υπηρεσίες του γραφείου εύρεσης εργασίας και της υπηρεσίας κοινωνικής πρόνοιας, έχουν αναπτυχθεί βάσει πιλοτικού σχεδίου, αλλά δεν έχει ληφθεί ακόμα απόφαση για εφαρμογή του σχεδίου σε ευρύτερη κλίμακα όταν λήξει το πρόγραμμα τον Δεκέμβριο του 2016.

               (9)

               Παρόλο που ο κατώτατος μισθός στη Βουλγαρία παραμένει ο χαμηλότερος στην Ένωση, έχει αυξηθεί σημαντικά από το 2011 και η απουσία αντικειμενικών κριτηρίων για τον καθορισμό του κατώτατου μισθού προκαλεί αβεβαιότητα. Παρά το έργο που έχει πραγματοποιηθεί από την κυβέρνηση και τους κοινωνικούς εταίρους στον τομέα αυτό, η Βουλγαρία εξακολουθεί να μη διαθέτει σαφείς κατευθυντήριες γραμμές ή διαφανή κριτήρια για τον καθορισμό του κατώτατου μισθού που να λαμβάνουν υπόψη τον αντίκτυπό του στη δημιουργία θέσεων εργασίας, τις κοινωνικές συνθήκες και την ανταγωνιστικότητα.

               (10)

               Η Βουλγαρία εξακολουθεί να εμφανίζει πολύ υψηλό ποσοστό ατόμων που αντιμετωπίζουν κίνδυνο φτώχειας ή κοινωνικού αποκλεισμού και σημαντικές ανισότητες. Η επίτευξη προόδου στην αντιμετώπιση της φτώχειας και του κοινωνικού αποκλεισμού παρεμποδίζεται από τις συνεχιζόμενες προκλήσεις όσον αφορά την ενσωμάτωση των Ρομά στην αγορά εργασίας, τη διευκόλυνση της μετάβασης από την εκπαίδευση στην εργασία και τη βελτίωση της κάλυψης και της αποτελεσματικότητας των κοινωνικών πολιτικών και των πολιτικών για την υγεία και την αγορά εργασίας. Το σύστημα γενικού ελάχιστου εισοδήματος παρέχει πολύ περιορισμένα επίπεδα στήριξης και προσβασιμότητας στον πληθυσμό. Το ύψος των επιδομάτων είναι κάτω από το όριο της φτώχειας και δεν έχει αυξηθεί σύμφωνα με την εξέλιξη του μέσου και κατώτατου μισθού των τελευταίων ετών. Σύμφωνα με εκτιμήσεις σχετικά με την κάλυψη, μεγάλο μέρος των δικαιούχων δεν λαμβάνει τις παροχές που προορίζονται για αυτούς. Η βελτίωση των προσπαθειών κάλυψης των μειονεκτουσών ομάδων-στόχων, με παράλληλη άσκηση υπεύθυνης δημοσιονομικής πολιτικής, θα συντελούσε στη μείωση της φτώχειας.

               (11)

               Το εκπαιδευτικό σύστημα έχει περιορισμένη ικανότητα ένταξης ευάλωτων ομάδων και εφοδιασμού των μαθητών με τις κατάλληλες δεξιότητες. Ευάλωτες ομάδες όπως οι Ρομά και οι μαθητές από φτωχές οικογένειες εξακολουθούν να αντιμετωπίζουν σημαντικά εμπόδια πρόσβασης και ολοκλήρωσης της σχολικής εκπαίδευσης. Το επίπεδο εγγραφής των Ρομά σε όλα τα επίπεδα της εκπαίδευσης είναι σημαντικά χαμηλότερο από ό,τι για τους μη Ρομά. Το ποσοστό πρόωρης εγκατάλειψης του σχολείου εξακολουθεί να αυξάνεται και είναι ιδιαίτερα υψηλό στις αγροτικές περιοχές και στις λιγότερο ανεπτυγμένες περιφέρειες. Η άρση των φραγμών για τη συμμετοχή των μειονεκτούντων παιδιών στην προσχολική εκπαίδευση έχει ουσιαστική σημασία για την αύξηση των εκπαιδευτικών αποτελεσμάτων και την πρόληψη της πρόωρης εγκατάλειψης του σχολείου. Ο νέος νόμος για την προσχολική και σχολική εκπαίδευση που ψηφίστηκε από το Κοινοβούλιο τον Σεπτέμβριο του 2015 αποτελεί σημαντικό βήμα προς τη συνολική μεταρρύθμιση του εκπαιδευτικού συστήματος. Η εφαρμογή της νομοθεσίας αυτής, σε συνδυασμό με στοχοθετημένα μέτρα για την αντιμετώπιση των μη νομοθετικών φραγμών που δυσχεραίνουν την πλήρη συμμετοχή των μειονεκτουσών ομάδων στην εκπαίδευση, αναμένεται να συμβάλει στη βελτίωση του αναπτυξιακού δυναμικού της βουλγαρικής οικονομίας και της κοινωνικής συνοχής μακροπρόθεσμα. Τα ποσοστά εγγραφής και αποφοίτησης των φοιτητών στην τριτοβάθμια εκπαίδευση εμφανίζουν άνοδο και το ποσοστό απασχόλησης πρόσφατων πτυχιούχων ανακάμπτει με βραδείς ρυθμούς, μολονότι παραμένει πολύ χαμηλότερο από τον μέσο όρο της ΕΕ.

               (12)

               Οι κίνδυνοι που απορρέουν από την υψηλή χρέωση των επιχειρήσεων και τους φραγμούς για την απομόχλευση παραμένουν σημαντικοί. Το ισχύον πλαίσιο αφερεγγυότητας παρέχει πολύ λίγα περιθώρια για μια αποτελεσματική διαδικασία αναδιάρθρωσης χρέους και συμβάλλει ελάχιστα στην αντιμετώπιση του υψηλού επιπέδου χρέωσης των επιχειρήσεων. Μεταρρυθμίσεις με σκοπό τη διευκόλυνση των διαδικασιών αφερεγγυότητας εταιρειών θα μπορούσαν να βελτιώσουν την απομόχλευση και να ανοίξουν τον δρόμο σε νέες δανειοδοτήσεις και επενδύσεις.

               (13)

               Το σύστημα δημοσίων συμβάσεων στη Βουλγαρία εξακολουθεί να κατατρύχεται από διαρθρωτικές αδυναμίες, συμπεριλαμβανομένων συστηματικών παρατυπιών στις διαδικασίες σύναψης συμβάσεων, έλλειψης διοικητικής ικανότητας και ανεπάρκειας των μηχανισμών ελέγχου, σε συνδυασμό με συστηματικές δικαστικές προσφυγές, οι οποίες καθυστερούν συχνά τα εκτελούμενα έργα. Η μετάβαση προς πλήρως ηλεκτρονικές δημόσιες συμβάσεις δεν σημείωσε παρά περιορισμένη μόνο πρόοδο. Οι ανεπάρκειες του βουλγαρικού συστήματος δημοσίων συμβάσεων έχουν οδηγήσει σε διακοπή πληρωμών και σε δημοσιονομικές διορθώσεις σε χρηματοδοτικά προγράμματα της ΕΕ, ενώ επηρεάζουν επίσης το γενικότερο επιχειρηματικό περιβάλλον.

               (14)

               Οι ασταθείς πολιτικές και η έλλειψη εμπιστοσύνης στα βασικά δημόσια θεσμικά όργανα, όπως το δικαστικό σώμα, συνιστούν σημαντικούς αποτρεπτικούς παράγοντες για επενδύσεις στη βουλγαρική οικονομία. Η βραδεία εφαρμογή των μεταρρυθμίσεων στη δημόσια διοίκηση και σε συγκεκριμένους τομείς όπως η έρευνα, η καινοτομία και η ενέργεια, εμποδίζει τη βελτίωση του επενδυτικού κλίματος. Παρότι η Βουλγαρία ενέκρινε στρατηγικό πλαίσιο για τη μεταρρύθμιση και τον εκσυγχρονισμό της δημόσιας διοίκησης, η πρόοδος είναι βραδεία και η εφαρμογή του συχνά αναβάλλεται. Η νέα νομοθεσία δεν υποβάλλεται σε συστηματική εκτίμηση επιπτώσεων, παρά το γεγονός ότι καταβλήθηκαν ορισμένες προσπάθειες για να αλλάξει αυτή η κατάσταση. Οι συχνές αλλαγές του νομικού πλαισίου προκαλούν αβεβαιότητα και επηρεάζουν το επιχειρηματικό περιβάλλον. Η διαφθορά παραμένει σημαντική πηγή ανησυχίας και οι προσπάθειες των εθνικών αρχών να αντιμετωπίσουν το πρόβλημα αυτό εξακολουθούν να προσκρούουν στην αδυναμία και στον κατακερματισμό των θεσμικών οργάνων. Στο πλαίσιο του μηχανισμού συνεργασίας και ελέγχου, η Βουλγαρία λαμβάνει συστάσεις για τη μεταρρύθμιση του δικαστικού συστήματος και την καταπολέμηση της διαφθοράς και του οργανωμένου εγκλήματος. Κατά συνέπεια, μολονότι οι τομείς αυτοί έχουν καθοριστική σημασία για το εν γένει επιχειρηματικό περιβάλλον, δεν καλύπτονται από τις ειδικές ανά χώρα συστάσεις για τη Βουλγαρία.

               (15)

               Στο πλαίσιο του Ευρωπαϊκού Εξαμήνου, η Επιτροπή προέβη σε ολοκληρωμένη ανάλυση της οικονομικής πολιτικής της Βουλγαρίας και τη δημοσίευσε στην έκθεση του 2016 για τη χώρα. Επίσης, αξιολόγησε το Πρόγραμμα Σύγκλισης και το Εθνικό Πρόγραμμα Μεταρρυθμίσεων, καθώς και τη συνέχεια που δόθηκε στις συστάσεις που είχαν απευθυνθεί προς την Βουλγαρία κατά τα προηγούμενα έτη. Έλαβε υπόψη όχι μόνον τη συνάφειά τους για την άσκηση βιώσιμης δημοσιονομικής και κοινωνικοοικονομικής πολιτικής στη Βουλγαρία, αλλά και τη συμμόρφωσή τους με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της ΕΕ, μέσω της συνεκτίμησης στοιχείων σε επίπεδο ΕΕ κατά τη διαμόρφωση μελλοντικών εθνικών αποφάσεων. Οι συστάσεις στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 4 κατωτέρω.

               (16)

               Υπό το πρίσμα της αξιολόγησης αυτής, το Συμβούλιο εξέτασε το Πρόγραμμα Σύγκλισης και η γνώμη του (4) αποτυπώνεται ιδιαιτέρως στη σύσταση 1 κατωτέρω.

               (17)

               Υπό το πρίσμα της εμπεριστατωμένης επισκόπησης της Επιτροπής και της εν λόγω αξιολόγησης, το Συμβούλιο εξέτασε το Εθνικό Πρόγραμμα Μεταρρυθμίσεων και το Πρόγραμμα Σύγκλισης. Οι συστάσεις σύμφωνα με το άρθρο 6 του κανονισμού (ΕΕ) αριθ. 1176/2011 αποτυπώνονται στις συστάσεις 1 έως 4 κατωτέρω,

         ΣΥΝΙΣΤΑ στη Βουλγαρία να λάβει μέτρα το 2016 και το 2017 προκειμένου:

               1.

               Να επιτύχει ετήσια δημοσιονομική προσαρμογή κατά 0,5 % του ΑΕΠ για την επίτευξη του μεσοπρόθεσμου δημοσιονομικού στόχου το 2016 και το 2017. Να βελτιώσει περαιτέρω την είσπραξη των φόρων και να λάβει μέτρα για να περιορίσει την έκταση της παραοικονομίας, συμπεριλαμβανομένης της αδήλωτης εργασίας.

               2.

               Έως το τέλος του 2016, να ολοκληρώσει την επανεξέταση της ποιότητας των στοιχείων ενεργητικού και την άσκηση προσομοίωσης ακραίων καταστάσεων του τραπεζικού τομέα. Έως το τέλος του 2016, να ολοκληρώσει την επανεξέταση των ισολογισμών και την άσκηση προσομοίωσης ακραίων καταστάσεων για τις ασφαλιστικές εταιρείες και να προβεί σε επανεξέταση των στοιχείων ενεργητικού των ιδιωτικών συνταξιοδοτικών ταμείων. Να προβεί, όπου αρμόζει, σε ενέργειες παρακολούθησης και στους τρεις τομείς και να συνεχίσει να βελτιώνει την τραπεζική και μη τραπεζική εποπτεία.

               3.

               Να ενισχύσει και να ενοποιήσει την κοινωνική πρόνοια, περιλαμβανομένων των συναφών κοινωνικών υπηρεσιών, και τις ενεργές πολιτικές για την αγορά εργασίας, ειδικότερα για τους μακροχρόνια ανέργους και τους νέους που βρίσκονται εκτός απασχόλησης, εκπαίδευσης ή κατάρτισης. Να παράσχει περισσότερες δυνατότητες ποιοτικής εκπαίδευσης στις μειονεκτούσες ομάδες, συμπεριλαμβανομένων των Ρομά. Να βελτιώσει την αποτελεσματικότητα του συστήματος υγείας αυξάνοντας την πρόσβαση και τη χρηματοδότηση, καθώς και τα αποτελέσματα στον τομέα της υγείας. Σε διαβούλευση με τους κοινωνικούς εταίρους, να θεσπίσει κατευθυντήριες γραμμές και κριτήρια για τον καθορισμό του κατώτατου μισθού. Να αυξήσει την κάλυψη και την επάρκεια του συστήματος ελάχιστου εισοδήματος.

               4.

               Να προβεί σε μεταρρύθμιση του πλαισίου αφερεγγυότητας ώστε να επιταχύνει τις διαδικασίες ανάκαμψης και εξυγίανσης και να βελτιώσει την αποτελεσματικότητα και τη διαφάνειά τους. Να αυξήσει την ικανότητα των δικαστηρίων όσον αφορά τις διαδικασίες αφερεγγυότητας. Να ενισχύσει την ικανότητα της υπηρεσίας δημόσιων συμβάσεων και των αναθετουσών αρχών και να βελτιώσει τον σχεδιασμό και τον έλεγχο των διαδικασιών ανάθεσης δημοσίων συμβάσεων, ιδίως με την πλήρη εφαρμογή της εθνικής στρατηγικής για την ανάπτυξη του τομέα των δημοσίων συμβάσεων (2014-2020). Να επισπεύσει την καθιέρωση των ηλεκτρονικών δημοσίων συμβάσεων.

      Βρυξέλλες, 12 Ιουλίου 2016.

            Για το Συμβούλιο

            Ο Πρόεδρος

         P. KAŽIMÍR

      (1)  ΕΕ L 209 της 2.8.1997, σ. 1.

      (2)  ΕΕ L 306 της 23.11.2011, σ. 25.

      (3)  Κανονισμός (ΕΕ) αριθ. 1303/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί καθορισμού κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής, το Ευρωπαϊκό Γεωργικό Ταμείο Αγροτικής Ανάπτυξης και το Ευρωπαϊκό Ταμείο Θάλασσας και Αλιείας και περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο, το Ταμείο Συνοχής και το Ευρωπαϊκό Ταμείο Θάλασσας και Αλιείας και για την κατάργηση του κανονισμού (ΕΚ) αριθ. 1083/2006 (ΕΕ L 347 της 20.12.2013, σ. 320).

      (4)  Δυνάμει του άρθρου 9 παράγραφος 2 του κανονισμού (ΕΚ) αριθ. 1466/97.


title: Σύσταση του Συμβουλίου, της 13ης Ιουλίου 2010 , σχετικά με τους γενικούς προσανατολισμούς των οικονομικών πολιτικών των κρατών μελών και της Ένωσης

text:
               23.7.2010

               EL

               Επίσημη Εφημερίδα της Ευρωπαϊκής Ένωσης

               L 191/28

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 13ης Ιουλίου 2010
   σχετικά με τους γενικούς προσανατολισμούς των οικονομικών πολιτικών των κρατών μελών και της Ένωσης
   (2010/410/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2,
   τη σύσταση της Ευρωπαϊκής Επιτροπής,
   τα συμπεράσματα του Ευρωπαϊκού Συμβουλίου,
   Εκτιμώντας τα ακόλουθα:

               (1)

               Η Συνθήκη προβλέπει ότι τα κράτη μέλη θεωρούν τις οικονομικές τους πολιτικές θέμα κοινού ενδιαφέροντος και τις συντονίζουν στο πλαίσιο του Συμβουλίου. Σύμφωνα με τις διατάξεις της Συνθήκης, η Ευρωπαϊκή Ένωση ανέπτυξε και έθεσε σε εφαρμογή μέσα συντονισμού των πολιτικών για τη δημοσιονομική πολιτική (το σύμφωνο Σταθερότητας και Ανάπτυξης) και τις μακροδιαρθρωτικές πολιτικές.

               (2)

               Η Συνθήκη προβλέπει ότι το Συμβούλιο εκδίδει τις κατευθυντήριες γραμμές για την απασχόληση και τους γενικούς προσανατολισμούς των οικονομικών πολιτικών για την καθοδήγηση των κρατών μελών όσον αφορά τις πολιτικές τους.

               (3)

               Η στρατηγική της Λισαβόνας, η οποία δρομολογήθηκε το 2000, στηριζόταν στην αναγνώριση της ανάγκης της Ευρωπαϊκής Ένωσης να αυξήσει την απασχόληση, την παραγωγικότητα και την ανταγωνιστικότητά της, ενισχύοντας συγχρόνως την κοινωνική συνοχή παρά τον παγκόσμιο ανταγωνισμό, την τεχνολογική αλλαγή και τη γήρανση του πληθυσμού. Η στρατηγική της Λισαβόνας επαναδρομολογήθηκε το 2005, έπειτα από ενδιάμεση επανεξέταση που έδωσε μεγαλύτερη έμφαση στη μεγέθυνση και στη δημιουργία περισσότερων και καλύτερων θέσεων απασχόλησης.

               (4)

               Η στρατηγική της Λισαβόνας για την ανάπτυξη και την απασχόληση συνέβαλε στην επίτευξη συναίνεσης όσον αφορά τη γενική κατεύθυνση των οικονομικών πολιτικών και των πολιτικών απασχόλησης της Ένωσης. Στο πλαίσιο αυτής της στρατηγικής, το Συμβούλιο θέσπισε το 2005 (1) και αναθεώρησε το 2008 (2) τους γενικούς προσανατολισμούς για τις οικονομικές πολιτικές και τις κατευθυντήριες γραμμές για την απασχόληση. Οι 24 κατευθυντήριες γραμμές έθεσαν τα θεμέλια για τα εθνικά προγράμματα μεταρρυθμίσεων και παρουσιάζουν τις βασικές προτεραιότητες για την Ένωση, ως σύνολο, όσον αφορά τις μακροοικονομικές και μικροοικονομικές μεταρρυθμίσεις καθώς και τις μεταρρυθμίσεις στις αγορές εργασίας. Ωστόσο, η εμπειρία έδειξε ότι οι κατευθυντήριες γραμμές δεν έθεσαν αρκετά σαφείς προτεραιότητες και ότι θα έπρεπε να υπάρχουν ισχυρότεροι δεσμοί μεταξύ τους. Αυτό περιόρισε τον αντίκτυπό τους στον σχεδιασμό των εθνικών πολιτικών.

               (5)

               Η χρηματοπιστωτική και οικονομική κρίση που άρχισε το 2008 οδήγησε σε σημαντικές απώλειες θέσεων απασχόλησης και μείωση της δυνητικής παραγωγής με αποτέλεσμα τη δραματική επιδείνωση των δημόσιων οικονομικών. Ωστόσο, το ευρωπαϊκό σχέδιο για την ανάκαμψη της οικονομίας (3) βοήθησε τα κράτη μέλη να αντιμετωπίσουν την κρίση, εν μέρει μέσω συντονισμένης δημοσιονομικής τόνωσης, ενώ το ευρώ παρέσχε ένα σταθερό στοιχείο μακροοικονομικής σταθερότητας. Συνεπώς, η κρίση έδειξε ότι ο συντονισμός των οικονομικών πολιτικών σε ενωσιακό επίπεδο μπορεί να αποφέρει σημαντικά αποτελέσματα εάν ενισχυθεί και καταστεί αποτελεσματικός. Η κρίση κατέδειξε επίσης τη στενή αλληλεξάρτηση των οικονομιών των κρατών μελών και των αγορών εργασίας.

               (6)

               Η Επιτροπή πρότεινε να καταρτισθεί μια νέα στρατηγική για την επόμενη δεκαετία, η στρατηγική «Ευρώπη 2020» (4), που θα επιτρέψει στην Ένωση να εξέλθει ισχυρότερη από την κρίση και να στρέψει την οικονομία της προς μια έξυπνη, βιώσιμη και χωρίς αποκλεισμούς ανάπτυξη. Πέντε πρωταρχικοί στόχοι, που περιγράφονται στις αντίστοιχες κατευθυντήριες γραμμές, αποτελούν κοινούς στόχους που καθοδηγούν τις ενέργειες των κρατών μελών, λαμβάνοντας υπόψη τις σχετικές αρχικές τους θέσεις και τις εθνικές τους συνθήκες, και εκείνες της Ένωσης. Τα κράτη μέλη θα πρέπει να καταβάλουν κάθε δυνατή προσπάθεια για την επίτευξη των εθνικών στόχων και την εξάλειψη των εμποδίων που αναχαιτίζουν την ανάπτυξη.

               (7)

               Στο πλαίσιο ολοκληρωμένων «στρατηγικών εξόδου» από την οικονομική κρίση, τα κράτη μέλη θα πρέπει να εφαρμόσουν φιλόδοξα προγράμματα μεταρρυθμίσεων για την εξασφάλιση της μακροοικονομικής σταθερότητας και της βιωσιμότητας των δημόσιων οικονομικών, την ενίσχυση της ανταγωνιστικότητας, τη μείωση των μακροοικονομικών ανισορροπιών και την ενίσχυση των επιδόσεων της αγοράς εργασίας. Τα προσωρινά μέτρα που λαμβάνονται για την αντιμετώπιση της κρίσης θα πρέπει να αρθούν με ενδεδειγμένο και συντονισμένο τρόπο όταν διασφαλισθεί η ανάκαμψη. Η απόσυρση των δημοσιονομικών κινήτρων θα πρέπει να πραγματοποιηθεί και να συντονίζεται μέσα στο πλαίσιο του συμφώνου Σταθερότητας και Ανάπτυξης.

               (8)

               Στο πλαίσιο της στρατηγικής «Ευρώπη 2020», τα κράτη μέλη και η Ένωση θα πρέπει να εφαρμόσουν μεταρρυθμίσεις που στοχεύουν στην «έξυπνη ανάπτυξη», δηλαδή σε ανάπτυξη που στηρίζεται στη γνώση και την καινοτομία. Οι μεταρρυθμίσεις θα πρέπει να αποσκοπούν στην ποιοτική βελτίωση της εκπαίδευσης, εξασφαλίζοντας σε όλους πρόσβαση στην εκπαίδευση, στην αύξηση των επιδόσεων της έρευνας και των επιχειρήσεων και στην ακόμα μεγαλύτερη βελτίωση του κανονιστικού πλαισίου, με σκοπό την προώθηση της καινοτομίας και της διάδοσης των γνώσεων σε όλη την Ένωση. Θα πρέπει να ενθαρρύνουν την επιχειρηματικότητα και να μετατρέψουν τις δημιουργικές ιδέες σε καινοτόμα προϊόντα, υπηρεσίες και διαδικασίες ικανές να παράγουν μεγέθυνση, ποιοτικές θέσεις απασχόλησης, εδαφική, οικονομική και κοινωνική συνοχή και να αντιμετωπίζουν αποτελεσματικότερα τις ευρωπαϊκές και παγκόσμιες κοινωνικές προκλήσεις. Σε αυτό το πλαίσιο, καθοριστική σημασία έχει η πλήρης αξιοποίηση των τεχνολογιών πληροφοριών και επικοινωνιών.

               (9)

               Οι πολιτικές της Ένωσης και των κρατών μελών θα πρέπει, μεταξύ άλλων και μέσω των μεταρρυθμιστικών τους προγραμμάτων, να προσβλέπουν στην «αειφόρο ανάπτυξη». Αειφόρος ανάπτυξη σημαίνει αποσύνδεση της οικονομικής μεγέθυνσης από τη χρήση πόρων, οικοδόμηση μιας οικονομίας βιώσιμης και ανταγωνιστικής στην οποία η ενέργεια και οι πόροι θα χρησιμοποιούνται αποδοτικά, καθώς και δίκαιη κατανομή του κόστους και των ωφελειών και αξιοποίηση του ηγετικού ρόλου της Ευρώπης στον αγώνα δρόμου για την ανάπτυξη νέων διαδικασιών και τεχνολογιών, συμπεριλαμβανομένων των πράσινων τεχνολογιών. Τα κράτη μέλη και η Ένωση θα πρέπει να εφαρμόσουν τις αναγκαίες μεταρρυθμίσεις για τη μείωση των εκπομπών αερίων του θερμοκηπίου και την αποδοτική χρήση των πόρων, γεγονός που θα συντελέσει επίσης στην αποφυγή της περιβαλλοντικής υποβάθμισης και της απώλειας βιοποικιλότητας. Θα πρέπει επίσης να βελτιώσουν το επιχειρηματικό περιβάλλον, να τονώσουν τη δημιουργία «πράσινων» θέσεων απασχόλησης και να βοηθήσουν τις επιχειρήσεις να εκσυγχρονίσουν τη βιομηχανική τους βάση.

               (10)

               Οι πολιτικές της Ένωσης και τα προγράμματα μεταρρυθμίσεων των κρατών μελών θα πρέπει, τέλος, να αποσκοπούν επίσης στην επίτευξη «ανάπτυξης χωρίς αποκλεισμούς». Ανάπτυξη χωρίς αποκλεισμούς σημαίνει την οικοδόμηση μιας συνεκτικής κοινωνίας οι πολίτες της οποίας μπορούν να προβλέπουν και να διαχειρίζονται τις αλλαγές και, επομένως, να συμμετέχουν ενεργά στην κοινωνία και στην οικονομία. Συνεπώς, οι μεταρρυθμίσεις των κρατών μελών θα πρέπει να διασφαλίζουν πρόσβαση και ευκαιρίες σε όλους, καθ’ όλη τη διάρκεια του κύκλου ζωής, μειώνοντας έτσι τη φτώχεια και τον κοινωνικό αποκλεισμό, με την κατάργηση των εμποδίων στη συμμετοχή στην αγορά εργασίας, ιδίως για τις γυναίκες, τους εργαζόμενους μεγαλύτερης ηλικίας, τους νέους, τα άτομα με αναπηρία και τους νόμιμους μετανάστες.
               Οι πολιτικές αυτές θα πρέπει να λαμβάνουν υπόψη τη διάσταση του φύλου. Θα πρέπει επίσης να διασφαλίζουν ότι τα οφέλη της οικονομικής ανάπτυξης φθάνουν σε όλους τους πολίτες και σε όλες τις περιφέρειες. Κατά συνέπεια, στο επίκεντρο των μεταρρυθμιστικών προγραμμάτων των κρατών μελών θα πρέπει να βρίσκεται η εξασφάλιση της αποτελεσματικής λειτουργίας των αγορών εργασίας μέσω επενδύσεων σε επιτυχείς αναπροσανατολισμούς, της ανάπτυξης κατάλληλων δεξιοτήτων, της βελτίωσης της ποιότητας της εργασίας και της καταπολέμησης του κατακερματισμού, της διαρθρωτικής ανεργίας και της αεργίας και, συγχρόνως, η εξασφάλιση κατάλληλης και βιώσιμης κοινωνικής προστασίας και ενεργής ένταξης με σκοπό τη μείωση της φτώχειας, ενώ συγχρόνως θα τηρείται η συμφωνηθείσα δημοσιονομική εξυγίανση.

               (11)

               Ένα άλλο βασικό στοιχείο είναι ότι τα κράτη μέλη και η Ένωση θα πρέπει να συνεχίσουν να εντείνουν τις προσπάθειές τους προκειμένου να βελτιώσουν ακόμη περισσότερο το κανονιστικό τους πλαίσιο, ιδίως όσον αφορά τις ευρωπαϊκές επιχειρήσεις. Ενισχύοντας τα μέσα «έξυπνων ρυθμίσεων», τα κράτη μέλη και η Ένωση θα πρέπει να διασφαλίζουν ότι η νομοθεσία είναι ακριβής και αναλογική, ότι επανεξετάζεται τακτικά και ότι δεν δημιουργεί περιττές επιβαρύνσεις. Η επίτευξη των στόχων για τη μείωση του διοικητικού φόρτου εξακολουθεί να αποτελεί προτεραιότητα.

               (12)

               Οι διαρθρωτικές μεταρρυθμίσεις της Ένωσης και των κρατών μελών μπορούν να συμβάλλουν ουσιαστικά στην ανάπτυξη και τη δημιουργία θέσεων απασχόλησης εάν ενισχύουν την ανταγωνιστικότητα της Ένωσης στην παγκόσμια οικονομία, διανοίγουν νέες ευκαιρίες για τους εξαγωγείς της Ευρώπης και εξασφαλίζουν ανταγωνιστική πρόσβαση σε εισαγωγές ζωτικής σημασίας. Συνεπώς, οι μεταρρυθμίσεις θα πρέπει να λαμβάνουν υπόψη τις επιπτώσεις τους στην εξωτερική ανταγωνιστικότητα για την τόνωση της ανάπτυξης στην Ευρώπη και της συμμετοχής της σε ανοικτές και δίκαιες αγορές σε παγκόσμιο επίπεδο.

               (13)

               Η στρατηγική «Ευρώπη 2020» θα πρέπει να συνοδεύεται από μια ολοκληρωμένη σειρά ευρωπαϊκών και εθνικών πολιτικών, τις οποίες τα κράτη μέλη και η Ένωση θα πρέπει να εφαρμόζουν πλήρως και με τον ίδιο ρυθμό, ώστε οι συντονισμένες διαρθρωτικές μεταρρυθμίσεις να αποφέρουν τα αναμενόμενα θετικά δευτερογενή αποτελέσματα και οι ευρωπαϊκές πολιτικές να συμβάλλουν περισσότερο στην επίτευξη των στόχων της στρατηγικής, λαμβάνοντας υπόψη τις εθνικές αρχικές θέσεις.

               (14)

               Ενώ οι παρούσες κατευθυντήριες γραμμές απευθύνονται στα κράτη μέλη και στην Ευρωπαϊκή Ένωση, η στρατηγική «Ευρώπη 2020» θα πρέπει να εφαρμόζεται σε συνεργασία με όλες τις εθνικές, περιφερειακές και τοπικές αρχές, με τη στενή σύνδεση των κοινοβουλίων, καθώς και των κοινωνικών εταίρων και των εκπροσώπων της κοινωνίας των πολιτών, οι οποίοι θα συμβάλλουν στην εκπόνηση των εθνικών προγραμμάτων μεταρρυθμίσεων, στην εφαρμογή τους και στη γενικότερη προβολή της στρατηγικής.

               (15)

               Η στρατηγική «Ευρώπη 2020» συνοδεύεται από μια μικρότερη δέσμη κατευθυντήριων γραμμών, που αντικαθιστούν την προηγούμενη δέσμη των 24 και αντιμετωπίζουν με συνεκτικό τρόπο την απασχόληση και τα γενικά θέματα οικονομικής πολιτικής. Οι κατευθυντήριες γραμμές για τις οικονομικές πολιτικές των κρατών μελών και της Ένωσης, που προσαρτώνται στην παρούσα σύσταση, συνδέονται αναπόσπαστα με τις αντίστοιχες κατευθυντήριες γραμμές για τις πολιτικές απασχόλησης. Από κοινού, αποτελούν τις «ολοκληρωμένες κατευθυντήριες γραμμές για την Ευρώπη 2020».

               (16)

               Αυτές οι νέες ολοκληρωμένες κατευθυντήριες γραμμές είναι σύμφωνες προς τα συμπεράσματα του Ευρωπαϊκού Συμβουλίου. Παρέχουν ακριβή καθοδήγηση στα κράτη μέλη για τον προσδιορισμό των εθνικών τους προγραμμάτων μεταρρυθμίσεων και για την εφαρμογή των μεταρρυθμίσεων, αντανακλώντας την αλληλεξάρτηση και την εναρμόνισή τους με το σύμφωνο Σταθερότητας και Ανάπτυξης. Αυτές οι κατευθυντήριες γραμμές θα αποτελέσουν τη βάση για όλες τις ειδικές κατά χώρα συστάσεις που το Συμβούλιο μπορεί να απευθύνει στα κράτη μέλη ή, στην περίπτωση των γενικών προσανατολισμών των οικονομικών πολιτικών, για τις προειδοποιήσεις που μπορεί να απευθύνει η Επιτροπή σχετικά με την εφαρμογή των πολιτικών στις περιπτώσεις που η συνέχεια που δίνεται σε ειδικές κατά χώρα συστάσεις είναι ανεπαρκής.

               (17)

               Οι παρούσες κατευθυντήριες γραμμές θα πρέπει να παραμείνουν αμετάβλητες μέχρι το 2014, ώστε να εξασφαλισθεί η εστίαση στην εφαρμογή,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1)

               Τα κράτη μέλη και, κατά περίπτωση, η Ευρωπαϊκή Ένωση, θα πρέπει να λαμβάνουν υπόψη στις οικονομικές τους πολιτικές τις κατευθυντήριες γραμμές που περιλαμβάνονται στο παράρτημα.

               2)

               Τα κράτη μέλη θα πρέπει να εκπονούν εθνικά προγράμματα μεταρρυθμίσεων τα οποία να συνάδουν προς τους στόχους που ορίζονται στις «ολοκληρωμένες κατευθυντήριες γραμμές για την Ευρώπη 2020».

      Βρυξέλλες, 13 Ιουλίου 2010.

            Για το Συμβούλιο

            Ο Πρόεδρος

         D. REYNDERS

      (1)  COM(2005) 141.

      (2)  COM(2007) 803.

      (3)  COM(2009) 615 της 19ης Νοεμβρίου 2009.

      (4)  COM(2010) 2020 της 3ης Μαρτίου 2010.

      ΠΑΡΑΡΤΗΜΑ

         Γενικοί προσανατολισμοί των οικονομικών πολιτικών των κρατών μελών και της Ένωσης

      Κατευθυντήρια γραμμή 1:   Εξασφάλιση της ποιότητας και της βιωσιμότητας των δημόσιων οικονομικών
      Τα κράτη μέλη θα πρέπει να εφαρμόσουν αυστηρά στρατηγικές δημοσιονομικής εξυγίανσης στο πλαίσιο του συμφώνου Σταθερότητας και Ανάπτυξης (ΣΣΑ), και ιδίως τις συστάσεις που απευθύνονται στα κράτη μέλη στο πλαίσιο της διαδικασίας υπερβολικού ελλείμματος, και/ή σε μνημόνια συμφωνίας, στην περίπτωση στήριξης του ισοζυγίου πληρωμών. Ειδικότερα, τα κράτη μέλη θα πρέπει να επιτύχουν την εξυγίανση σύμφωνα με τις συστάσεις του Συμβουλίου και να ανταποκριθούν στους μεσοπρόθεσμους στόχους τους σύμφωνα με το ΣΣΑ. Με την επιφύλαξη του νομικού πλαισίου του ΣΣΑ, αυτό σημαίνει για τα περισσότερα κράτη μέλη εξυγίανση που θα υπερβαίνει κατά πολύ το ποσοστό αναφοράς του 0,5 % του ακαθάριστου εγχώριου προϊόντος (ΑΕγχΠ) ετησίως σε διαρθρωτικούς όρους, έως ότου τα ποσοστά του χρέους σημειώσουν σταθερή πτωτική πορεία. Η δημοσιονομική εξυγίανση θα πρέπει να αρχίσει το 2011 το αργότερο, νωρίτερα δε σε ορισμένα κράτη μέλη στα οποία τούτο επιτρέπεται από την οικονομική κατάσταση, εφόσον οι προβλέψεις της Επιτροπής εξακολουθούν να δείχνουν ότι η ανάκαμψη ενισχύεται και καθίσταται αυτοτροφοδοτούμενη.
      Κατά την κατάρτιση και την εφαρμογή των στρατηγικών δημοσιονομικής εξυγίανσης, οι στρατηγικές θα πρέπει να εστιάζονται στον περιορισμό των δαπανών και να δοθεί προτεραιότητα σε τομείς δαπανών που προωθούν την ανάπτυξη, όπως η εκπαίδευση, οι δεξιότητες και η απασχολησιμότητα, η έρευνα και ανάπτυξη (Ε&Α) και η καινοτομία καθώς και οι επενδύσεις σε δίκτυα με θετική επίδραση στην παραγωγικότητα, όπως παραδείγματος χάριν το διαδίκτυο υψηλών ταχυτήτων, οι διασυνδέσεις και οι υποδομές ενέργειας και μεταφορών. Οσάκις οι φόροι πρέπει ενδεχομένως να αυξηθούν, τούτο θα πρέπει να γίνει, στο μέτρο του δυνατού, σε συνδυασμό με μέτρα που θα καθιστούν τα φορολογικά συστήματα πιο φιλικά προς την απασχόληση, το περιβάλλον και την ανάπτυξη, μετατοπίζοντας παραδείγματος χάριν τη φορολογική επιβάρυνση σε επιζήμιες για το περιβάλλον δραστηριότητες. Τα συστήματα φορολογίας και παροχών θα πρέπει να παρέχουν περισσότερα κίνητρα ώστε η εργασία να ανταμείβεται.
      Περαιτέρω, τα κράτη μέλη θα πρέπει να ενισχύσουν τα εθνικά δημοσιονομικά πλαίσια, να βελτιώσουν την ποιότητα των δημόσιων δαπανών και τη βιωσιμότητα των δημόσιων οικονομικών, επιδιώκοντας ιδίως την αποφασιστική μείωση του χρέους, τη μεταρρύθμιση των δημόσιων δαπανών που σχετίζονται με τη δημογραφική γήρανση, όπως οι δαπάνες για την υγεία και τις συντάξεις, και οι πολιτικές να συντελούν στην αύξηση της απασχόλησης και της πραγματικής ηλικίας συνταξιοδότησης ώστε να εξασφαλίζεται ότι οι δημόσιες δαπάνες που σχετίζονται με τη δημογραφική γήρανση και τα συστήματα κοινωνικής πρόνοιας είναι οικονομικά βιώσιμα.
      Η δημοσιονομική αποτελεσματικότητα και η ποιότητα των δημόσιων οικονομικών είναι επίσης σημαντικά στοιχεία στο επίπεδο της Ένωσης.
      Κατευθυντήρια γραμμή 2:   Αντιμετώπιση των μακροοικονομικών ανισορροπιών
      Τα κράτη μέλη θα πρέπει να αποφεύγουν τις δυσβάστακτες μακροοικονομικές ανισορροπίες, οι οποίες οφείλονται κυρίως στην εξέλιξη των ισοζυγίων τρεχουσών συναλλαγών, στις αγορές περιουσιακών στοιχείων και στους ισολογισμούς των νοικοκυριών και των επιχειρήσεων. Τα κράτη μέλη με μεγάλες ανισορροπίες στο ισοζύγιο τρεχουσών συναλλαγών οφειλόμενες σε μακρόχρονη έλλειψη ανταγωνιστικότητας ή σε άλλους λόγους θα πρέπει να αντιμετωπίσουν τα βαθύτερα αίτια με τη λήψη μέτρων όσον αφορά τη δημοσιονομική πολιτική, την εξέλιξη των μισθών, τις διαρθρωτικές μεταρρυθμίσεις στις αγορές προϊόντων και χρηματοπιστωτικών υπηρεσιών (συμπεριλαμβανομένης της ροής κεφαλαίων για την τόνωση της παραγωγικότητας), τις αγορές εργασίας, σύμφωνα με τις κατευθυντήριες γραμμές για την απασχόληση ή οιονδήποτε άλλον σχετικό τομέα πολιτικής. Στο πλαίσιο αυτό, τα κράτη μέλη θα πρέπει να προωθούν τα σωστά πλαίσια συνθηκών για τα συστήματα διαπραγμάτευσης των μισθών και την εξέλιξη του κόστους εργασίας, που θα εξυπηρετούν τη σταθερότητα των τιμών, την εξέλιξη της παραγωγικότητας μεσοπρόθεσμα και την ανάγκη μείωσης των μακροοικονομικών ανισορροπιών. Οσάκις ενδείκνυται, η κατάλληλη διαμόρφωση των μισθών στον δημόσιο τομέα θα πρέπει να θεωρείται ως σημαντική ένδειξη που θα διασφαλίζει τη συγκράτηση των μισθών στον ιδιωτικό τομέα και θα συνάδει με την ανάγκη βελτίωσης της ανταγωνιστικότητας. Η θέσπιση πλαισίων για τους μισθούς, συμπεριλαμβανομένων των κατώτατων μισθών, θα πρέπει να λαμβάνει υπόψη τις διαφορές ως προς τις δεξιότητες και τις συνθήκες της τοπικής αγοράς εργασίας και να ανταποκρίνεται στις σημαντικές αποκλίσεις όσον αφορά τις οικονομικές επιδόσεις ανά περιοχές, τομείς και εταιρείες εντός μιας δεδομένης χώρας.. Σε αυτή τη συνάρτηση, οι κοινωνικοί εταίροι μπορούν να διαδραματίσουν σημαντικό ρόλο. Τα κράτη μέλη με μεγάλα πλεονάσματα στο ισοζύγιο τρεχουσών συναλλαγών θα πρέπει να επιδιώκουν τη λήψη μέτρων τα οποία θα αποσκοπούν στην εφαρμογή διαρθρωτικών μεταρρυθμίσεων που θα ευνοούν τις δυνατότητες μεγέθυνσης, τονώνοντας κατ’ αυτόν τον τρόπο την εγχώρια ζήτηση. Η αντιμετώπιση των μακροοικονομικών ανισορροπιών, συν τοις άλλοις μεταξύ των κρατών μελών, αναμένεται επίσης να συμβάλει στην επίτευξη οικονομικής συνοχής.
      Κατευθυντήρια γραμμή 3:   Μείωση των ανισορροπιών στη ζώνη του ευρώ
      Τα κράτη μέλη με νόμισμα το ευρώ θα πρέπει να εκλαμβάνουν τις μεγάλες και επίμονες αποκλίσεις στο ισοζύγιο τρεχουσών συναλλαγών και τις μακροοικονομικές ανισορροπίες ως ζήτημα κοινού ενδιαφέροντος και να λαμβάνουν επειγόντως μέτρα για τη μείωση των ανισορροπιών, οσάκις απαιτείται. Πρέπει να αναληφθεί δράση σε όλα τα κράτη μέλη της ζώνης του ευρώ, όμως η φύση, η σπουδαιότητα και ο επείγων χαρακτήρας των προκλήσεων για τις πολιτικές διαφέρουν σημαντικά ανάλογα με τη χώρα. Δεδομένου του ευαίσθητου χαρακτήρα και της έκτασης της απαιτούμενης προσαρμογής, η ανάγκη για δράση πολιτικής είναι ιδιαίτερα πιεστική στα κράτη μέλη που παρουσιάζουν σταθερά μεγάλα ελλείμματα τρεχουσών συναλλαγών και σημαντικές απώλειες ανταγωνιστικότητας. Θα πρέπει να επιτύχουν μια σημαντική και μόνιμη μείωση του ελλείμματος τρεχουσών συναλλαγών. Τα εν λόγω κράτη μέλη της ζώνης του ευρώ θα πρέπει επίσης να επιδιώξουν τη μείωση του κόστους εργασίας ανά μονάδα προϊόντος, λαμβάνοντας υπόψη τις εξελίξεις όσον αφορά την παραγωγικότητα σε περιφερειακό, τομεακό και εταιρικό επίπεδο και να ενισχύσουν τον ανταγωνισμό στις αγορές προϊόντων. Τα κράτη μέλη της ζώνης του ευρώ με μεγάλα πλεονάσματα στο ισοζύγιο τρεχουσών συναλλαγών θα πρέπει να επιδιώξουν τη λήψη μέτρων που θα αποσκοπούν στην εφαρμογή διαρθρωτικών μεταρρυθμίσεων οι οποίες θα ευνοούν τις δυνατότητες μεγέθυνσης, τονώνοντας κατ’ αυτόν τον τρόπο την εγχώρια ζήτηση. Ομοίως, τα κράτη μέλη της ζώνης του ευρώ θα πρέπει να λάβουν μέτρα για την αντιμετώπιση κάθε μορφής μακροοικονομικής ανισορροπίας, όπως η υπερβολική συσσώρευση ιδιωτικού χρέους και η απόκλιση των ποσοστών πληθωρισμού. Θα πρέπει να αρθούν τα θεσμικά εμπόδια για ευέλικτες προσαρμογές των τιμών και των μισθών στις συνθήκες της αγοράς. Οι μακροοικονομικές ανισορροπίες θα πρέπει να παρακολουθούνται στενά από το Eurogroup, το οποίο θα προτείνει διορθωτικά μέτρα, όταν απαιτείται.
      Κατευθυντήρια γραμμή 4:   Βελτιστοποίηση της στήριξης για Ε&Α και καινοτομία, ενίσχυση του τριγώνου της γνώσης και ενεργοποίηση του δυναμικού της ψηφιακής οικονομίας
      Τα κράτη μέλη θα πρέπει να επανεξετάσουν τα εθνικά (και περιφερειακά) συστήματα Ε&Α και καινοτομίας, εξασφαλίζοντας ένα κατάλληλο και αποτελεσματικό πλαίσιο συνθηκών για δημόσιες επενδύσεις στο πλαίσιο των στρατηγικών δημοσιονομικής εξυγίανσης βάσει του συμφώνου Σταθερότητας και Ανάπτυξης (κατευθυντήρια γραμμή 1) και να τα προσανατολίσουν προς μεγαλύτερη μεγέθυνση, αντιμετωπίζοντας ταυτόχρονα ενδεχόμενες μείζονες κοινωνικές προκλήσεις (όπως η ενέργεια, η αποδοτικότητα στη χρήση των πόρων, η κλιματική αλλαγή, η βιοποικιλότητα, η κοινωνική και εδαφική συνοχή, η γήρανση του πληθυσμού, η υγεία και η ασφάλεια) κατά τρόπο οικονομικά αποδοτικό. Ειδικότερα, οι δημόσιες επενδύσεις θα πρέπει να χρησιμοποιούνται ως μοχλός για την ιδιωτική χρηματοδότηση της Ε&Α. Οι μεταρρυθμίσεις θα πρέπει να προωθούν την αριστεία και την έξυπνη εξειδίκευση, να ενισχύουν την επιστημονική αξιοπιστία των μελετών, τη συνεργασία μεταξύ πανεπιστημίων, ερευνητικών κέντρων, δημόσιων και ιδιωτικών φορέων και του τριτογενούς τομέα, τόσο σε εσωτερικό επίπεδο όσο και διεθνώς, και να εξασφαλίζουν τη δημιουργία υποδομών και δικτύων που προωθούν τη διάδοση των γνώσεων. Η διακυβέρνηση των ερευνητικών ιδρυμάτων να πρέπει να βελτιωθεί κατά τρόπον ώστε τα εθνικά ερευνητικά συστήματα να καταστούν οικονομικά αποδοτικότερα και παραγωγικότερα. Για τον σκοπό αυτόν, να πρέπει να εκσυγχρονισθεί η πανεπιστημιακή έρευνα, να αναπτυχθούν και να καταστούν προσβάσιμες οι υποδομές παγκόσμιας εμβέλειας και να προωθηθούν οι ελκυστικές σταδιοδρομίες και η κινητικότητα των ερευνητών και των φοιτητών. Τα καθεστώτα χρηματοδότησης και ανάθεσης δημόσιων συμβάσεων θα πρέπει να προσαρμοσθούν και να απλουστευθούν, ώστε να διευκολύνουν τη διασυνοριακή συνεργασία, τη μεταβίβαση γνώσης και τον αξιοκρατικό ανταγωνισμό, οσάκις ενδείκνυται, στηριζόμενα σε συνέργειες και αποκτώντας μεγαλύτερη αξία.
      Οι πολιτικές των κρατών μελών για την Ε&Α και την καινοτομία θα πρέπει να ανταποκρίνονται άμεσα στις εθνικές ευκαιρίες και να αντιμετωπίζουν τις εθνικές προκλήσεις και να λαμβάνουν υπόψη το ενωσιακό πλαίσιο προκειμένου να αυξήσουν τις ευκαιρίες συγκέντρωσης δημόσιων και ιδιωτικών πόρων σε τομείς με προστιθέμενη αξία για την Ένωση, εκμεταλλευόμενες τις συνέργειες με πόρους της Ένωσης ώστε να επιτυγχάνουν επαρκή μεγέθη και να αποφεύγουν τον κατακερματισμό. Τα κράτη μέλη και η Ένωση θα πρέπει να εντάσσουν την καινοτομία σε όλες τις σχετικές πολιτικές και να προωθούν την καινοτομία υπό την ευρεία έννοια (συμπεριλαμβανομένης της μη τεχνολογικής καινοτομίας). Για να προωθούν τις ιδιωτικές επενδύσεις στην έρευνα και την καινοτομία, τα κράτη μέλη και η Ένωση θα πρέπει να βελτιώσουν το πλαίσιο των συνθηκών — ιδίως όσον αφορά το επιχειρηματικό περιβάλλον, τις ανταγωνιστικές και ανοικτές αγορές και τις μεγάλες οικονομικές δυνατότητες του πολιτιστικού και καλλιτεχνικού κλάδου —, να συνδυάζουν, όπως ενδείκνυται, οικονομικά αποδοτικά φορολογικά κίνητρα, συναρτήσει των περιθωρίων δημοσιονομικών ελιγμών κάθε κράτους μέλους, και άλλα χρηματοπιστωτικά μέσα με μέτρα για τη διευκόλυνση της πρόσβασης στην ιδιωτική χρηματοδότηση (συμπεριλαμβανομένων των επιχειρηματικών κεφαλαίων) και να απλουστεύουν την πρόσβαση των ΜΜΕ, να τονώσουν τη ζήτηση, ιδιαίτερα στον τομέα της οικολογικής καινοτομίας (οσάκις ενδείκνυται μέσω «πράσινων» δημόσιων συμβάσεων και διαλειτουργικών προτύπων), να προωθούν φιλικές προς την καινοτομία αγορές και ρυθμίσεις και να παρέχουν αποδοτική, προσιτή και αποτελεσματική προστασία και διαχείριση της διανοητικής ιδιοκτησίας. Οι τρεις πλευρές του τριγώνου (εκπαίδευση-έρευνα-καινοτομία) θα πρέπει να αλληλοστηρίζονται και να αλληλοσυμπληρώνονται. Σύμφωνα με τις κατευθυντήριες γραμμές 8 και 9, τα κράτη μέλη θα εφοδιάζουν τα άτομα με ευρύ φάσμα δεξιοτήτων απαραίτητων για την καινοτομία σε όλες τις μορφές της, συμπεριλαμβανομένης της οικολογικής καινοτομίας, και θα πρέπει να διασφαλίζουν επαρκή προσφορά πτυχιούχων από τους κλάδους των φυσικών επιστημών, των μαθηματικών και της τεχνολογίας.
      Τα κράτη μέλη και η Ένωση θα πρέπει να δημιουργήσουν το κατάλληλο πλαίσιο συνθηκών για την ταχεία ανάπτυξη μιας ψηφιακής ενιαίας αγοράς που θα παρέχει ευρεία πρόσβαση με απευθείας σύνδεση σε περιεχόμενα και υπηρεσίες. Τα κράτη μέλη θα πρέπει να προωθούν τη διάδοση και την ανάπτυξη του διαδικτύου υψηλής ταχύτητας, που αποτελεί βασικό μέσο για την πρόσβαση στη γνώση και τη συμμετοχή στη δημιουργία της. Η δημόσια χρηματοδότηση θα πρέπει να είναι οικονομικά αποδοτική και να στοχεύει στην αντιμετώπιση των αδυναμιών της αγοράς. Οι πολιτικές θα πρέπει να σέβονται την αρχή της τεχνολογικής ουδετερότητας. Τα κράτη μέλη θα πρέπει να επιδιώκουν τη μείωση του κόστους για την εγκατάσταση του δικτύου, ενισχύοντας κατά κύριο λόγο τον συντονισμό των δημόσιων έργων. Τα κράτη μέλη και η Ένωση θα πρέπει να προωθούν την ανάπτυξη και τη χρήση σύγχρονων υπηρεσιών, προσβάσιμων σε απευθείας σύνδεση, και να αναπτύξουν περαιτέρω, μεταξύ άλλων, την ηλεκτρονική διακυβέρνηση, την ηλεκτρονική υπογραφή, την ηλεκτρονική ταυτότητα και την ηλεκτρονική πληρωμή· να υποστηρίξουν την ενεργό συμμετοχή στην ψηφιακή κοινωνία, ιδίως με την προώθηση της πρόσβασης σε πολιτιστικό περιεχόμενο και υπηρεσίες, συμπεριλαμβανομένων των μέσων ενημέρωσης και της ψηφιακής μόρφωσης· να προαγάγουν ένα κλίμα ασφάλειας και εμπιστοσύνης.

         Ο πρωταρχικός στόχος της Ευρωπαϊκής Ένωσης, με βάση τον οποίο τα κράτη μέλη θα καθορίσουν τους εθνικούς τους στόχους, είναι η βελτίωση των συνθηκών για την έρευνα και την ανάπτυξη, αποσκοπώντας ιδίως τα συνδυασμένα επίπεδα των δημόσιων και των ιδιωτικών επενδύσεων στον τομέα αυτό να φτάσουν στο 3 % του ΑΕγχΠ μέχρι το 2020. Η Επιτροπή θα εκπονήσει δείκτη που θα απεικονίζει την ένταση της Ε&Α και της καινοτομίας.

      Κατευθυντήρια γραμμή 5:   Βελτίωση της αποτελεσματικότητας στη χρήση των πόρων και μείωση των εκπομπών αερίων του θερμοκηπίου
      Τα κράτη μέλη και η Ένωση θα πρέπει να θεσπίσουν μέτρα για να προωθήσουν την αποσύνδεση της οικονομικής μεγέθυνσης από τη χρήση των πόρων, μετατρέποντας τις περιβαλλοντικές προκλήσεις σε ευκαιρίες για ανάπτυξη και χρησιμοποιώντας αποτελεσματικότερα τους φυσικούς τους πόρους, γεγονός που συντελεί επίσης στην αποφυγή της περιβαλλοντικής υποβάθμισης και στην εξασφάλιση της βιοποικιλότητας. Για να επιτύχουν τα επιδιωκόμενα αποτελέσματα σε ένα πλαίσιο ολοένα μεγαλύτερων περιορισμών παγκοσμίως όσον αφορά τις εκπομπές άνθρακα και τη χρήση πόρων, θα πρέπει να υλοποιήσουν τις απαραίτητες διαρθρωτικές μεταρρυθμίσεις για τη δημιουργία νέων ευκαιριών για τις επιχειρήσεις και την απασχόληση. Η Ένωση και τα κράτη μέλη θα πρέπει να καταβάλλουν περαιτέρω προσπάθειες για να επιταχύνουν τη δημιουργία μιας ολοκληρωμένης και απόλυτα λειτουργικής εσωτερικής αγοράς ενέργειας που θα καθιστά δυνατή την ανεμπόδιστη ροή αερίου και ηλεκτρικής ενέργειας. Προκειμένου να μειωθούν οι εκπομπές και να βελτιωθεί η ενεργειακή απόδοση, τα κράτη μέλη θα πρέπει να χρησιμοποιούν ευρέως μέσα που βασίζονται στην αγορά και τα οποία υποστηρίζουν την αρχή της εσωτερίκευσης του εξωτερικού κόστους, συμπεριλαμβανομένης της φορολογίας, καθώς και άλλα αποτελεσματικά μέσα στήριξης με σκοπό τη μείωση των εκπομπών και την καλύτερη προσαρμογή στην κλιματική αλλαγή, να στηρίζουν την αειφόρο ανάπτυξη και απασχόληση και την αποδοτικότητα στη χρήση των πόρων με οικονομικά αποδοτικό τρόπο, να δίδουν κίνητρα για τη χρήση ανανεώσιμων πηγών ενέργειας και τεχνολογιών ανθεκτικών στις κλιματικές συνθήκες και με χαμηλές εκπομπές διοξειδίου του άνθρακα, να στραφούν σε πιο φιλικά προς το περιβάλλον και διασυνδεδεμένα μέσα μεταφοράς και να προωθούν την εξοικονόμηση ενέργειας και την οικολογική καινοτομία. Τα κράτη μέλη θα πρέπει να καταργήσουν σταδιακά τις επιδοτήσεις περιβαλλοντικά επιβλαβών δραστηριοτήτων και να εξασφαλίσουν τη δίκαιη κατανομή του κόστους και των οφελών.
      Τα κράτη μέλη θα πρέπει να χρησιμοποιούν κανονιστικά, μη κανονιστικά και φορολογικά μέσα, όπως παραδείγματος χάριν τα πρότυπα για την ενεργειακή απόδοση προϊόντων και κτιρίων για ολόκληρη την Ένωση, η σήμανση και οι «πράσινες δημόσιες συμβάσεις», προκειμένου να υπάρξουν κίνητρα για μια οικονομικά αποδοτική μετάβαση των προτύπων παραγωγής και κατανάλωσης, να προωθηθεί η ανακύκλωση, να επιτευχθεί η μετάβαση προς την αποδοτικότητα της ενέργειας και των πόρων και μια ασφαλής και βιώσιμη οικονομία χαμηλών εκπομπών άνθρακα και να διασφαλισθεί η πρόοδος στην κατεύθυνση των πιο βιώσιμων μεταφορών και της ασφαλούς και καθαρής παραγωγής ενέργειας, μεγιστοποιώντας παράλληλα τις ευρωπαϊκές συνέργειες στον τομέα αυτόν και λαμβάνοντας υπόψη τη συμβολή της βιώσιμης γεωργίας. Τα κράτη μέλη θα πρέπει να εργάζονται αποφασιστικά για έξυπνες, αναβαθμισμένες και πλήρως διασυνδεόμενες υποδομές μεταφορών και ενέργειας, να χρησιμοποιούν τις τεχνολογίες πληροφοριών και επικοινωνιών, σύμφωνα με την κατευθυντήρια γραμμή 4, να εξασφαλίσουν αύξηση της παραγωγικότητας και συντονισμένη εφαρμογή των σχεδίων υποδομών και να στηρίζουν την ανάπτυξη ανοικτών, ανταγωνιστικών και ολοκληρωμένων αγορών δικτύων.

         Πρωταρχικός στόχος της Ένωσης, με βάση τον οποίο τα κράτη μέλη θα καθορίσουν τους εθνικούς τους στόχους, είναι να μειωθούν έως το 2020 οι εκπομπές αερίων του θερμοκηπίου κατά 20 % σε σύγκριση με τα επίπεδα του 1990· να αυξηθεί το μερίδιο των ανανεώσιμων πηγών ενέργειας στην τελική μας ενεργειακή κατανάλωση σε 20 %· να επιδιωχθεί η αύξηση της ενεργειακής απόδοσης κατά 20 %· η Ένωση έχει δεσμευθεί να λάβει απόφαση να επιδιώξει μείωση 30 % έως το 2020 σε σχέση με τα επίπεδα του 1990, ως υπό όρους προσφορά σε μια παγκόσμια και συνολική συμφωνία για τη μετά το 2012 περίοδο, υπό την προϋπόθεση ότι και άλλες ανεπτυγμένες χώρες θα δεσμευθούν για ανάλογες μειώσεις εκπομπών και ότι οι αναπτυσσόμενες χώρες θα συμβάλουν κατά τον προσήκοντα τρόπο, ανάλογα με τις ευθύνες και τις αντίστοιχες δυνατότητές τους.

      Κατευθυντήρια γραμμή 6:   Βελτίωση του περιβάλλοντος για τις επιχειρήσεις και τους καταναλωτές και εκσυγχρονισμός και ανάπτυξη της βιομηχανικής βάσης με σκοπό να διασφαλισθεί η πλήρης λειτουργία της εσωτερικής αγοράς
      Τα κράτη μέλη θα πρέπει να εξασφαλίσουν την αποτελεσματική λειτουργία των αγορών για τους πολίτες, τους καταναλωτές και τις επιχειρήσεις. Παράλληλα με την προστασία των καταναλωτών, τα κράτη μέλη και η Ευρωπαϊκή Ένωση θα πρέπει να δημιουργήσουν προβλέψιμο πλαίσιο συνθηκών και να διασφαλίσουν την εύρυθμη λειτουργία, το άνοιγμα και την ανταγωνιστικότητα των αγορών αγαθών και υπηρεσιών. Ειδικότερα, οι δράσεις αυτές θα πρέπει να αποσκοπούν στην εμβάθυνση της ενιαίας αγοράς και του κανονιστικού συστήματος, ιδίως στον χρηματοπιστωτικό τομέα, καθώς και στην προώθηση ίσων όρων ανταγωνισμού για τις χρηματαγορές σε παγκόσμιο επίπεδο, στην αποτελεσματική εφαρμογή και επιβολή της ενιαίας αγοράς και των κανόνων ανταγωνισμού και στην ανάπτυξη των απαραίτητων υλικών υποδομών, προσβλέποντας επίσης στη μείωση των περιφερειακών ανισοτήτων.
      Η εξωτερική διάσταση της εσωτερικής αγοράς θα πρέπει να αναπτυχθεί περαιτέρω με σκοπό την ενίσχυση του εμπορίου και των επενδύσεων. Στο πλαίσιο της ενιαίας αγοράς, πρέπει να αποδίδεται η δέουσα προσοχή στην τήρηση της ενδεδειγμένης παροχής υπηρεσιών κοινής ωφέλειας. Τα κράτη μέλη θα πρέπει να συνεχίσουν να βελτιώνουν το επιχειρηματικό περιβάλλον εκσυγχρονίζοντας τη δημόσια διοίκηση, βελτιώνοντας την εταιρική διακυβέρνηση, αίροντας τα εναπομένοντα εμπόδια στην εσωτερική αγορά, καταργώντας τον περιττό διοικητικό φόρτο και αποφεύγοντας νέο περιττό φόρτο μέσω της χρήσης μέσων «έξυπνων» ρυθμίσεων, μεταξύ άλλων με την περαιτέρω ανάπτυξη διαλειτουργικών υπηρεσιών ηλεκτρονικής διακυβέρνησης, καταργώντας τα φορολογικά εμπόδια, στηρίζοντας τις μικρομεσαίες επιχειρήσεις (ΜΜΕ), βελτιώνοντας την πρόσβασή τους στην ενιαία αγορά σύμφωνα με την «Small Business Act for Europe» και την αρχή «Think Small First», εξασφαλίζοντας τη σταθερότητα και την ολοκλήρωση των αγορών χρηματοπιστωτικών υπηρεσιών, διευκολύνοντας την πρόσβαση στη χρηματοδότηση, βελτιώνοντας τους όρους πρόσβασης στη διανοητική ιδιοκτησία και της προστασίας των δικαιωμάτων σε αυτήν, υποστηρίζοντας τη διεθνοποίηση των ΜΜΕ και την προώθηση της επιχειρηματικότητας, συμπεριλαμβανομένης της επιχειρηματικότητας των γυναικών. Στις δημόσιες συμβάσεις θα πρέπει να ενθαρρύνεται η καινοτομία, ιδίως των ΜΜΕ, και η στήριξη της μετάβασης σε μια οικονομία με αποδοτικότητα της ενέργειας και των πόρων (σύμφωνα με την κατευθυντήρια γραμμή 5), που παράλληλα θα τηρεί τις αρχές του ανοίγματος στις αγορές, της διαφάνειας και του ουσιαστικού ανταγωνισμού.
      Τα κράτη μέλη θα πρέπει να στηρίξουν μια σύγχρονη, καινοτόμο, διαφοροποιημένη και ανταγωνιστική βιομηχανική βάση με χαμηλές εκπομπές άνθρακα, που θα εξασφαλίζει αποδοτικότητα ενέργειας και πόρων, εν μέρει διευκολύνοντας κάθε απαραίτητη αναδιάρθρωση με οικονομικά αποδοτικό τρόπο και με πλήρη τήρηση των κανόνων ανταγωνισμού της Ένωσης και άλλων σχετικών κανόνων. Στο πλαίσιο αυτό, τα κράτη μέλη θα πρέπει να ιεραρχήσουν εκ νέου τους πόρους της Ένωσης. Τα κράτη μέλη θα πρέπει να συνεργάζονται στενά με τη βιομηχανία και τα ενδιαφερόμενα μέρη ώστε να συμβάλλουν στον ηγετικό ρόλο της Ένωσης και στην αύξηση της ανταγωνιστικότητάς της σε μια παγκόσμια, αειφόρο και χωρίς αποκλεισμούς ανάπτυξη, ενθαρρύνοντας ιδίως την εταιρική κοινωνική ευθύνη, εντοπίζοντας τα προβληματικά σημεία και προωθώντας την αλλαγή.


title: Σύσταση της Ευρωπαϊκής Κεντρικής Τράπεζας, της 2ας Σεπτεμβρίου 2013 , προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de España (ΕΚΤ/2013/32)

text:
               13.9.2013

               EL

               Επίσημη Εφημερίδα της Ευρωπαϊκής Ένωσης

               C 264/1

         ΣΫΣΤΑΣΗ ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 2ας Σεπτεμβρίου 2013
   προς το Συμβούλιο της Ευρωπαϊκής Ένωσης σχετικά με τους εξωτερικούς ελεγκτές της Banco de España
   (ΕΚΤ/2013/32)
   2013/C 264/01
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 27.1,
   Εκτιμώντας τα ακόλουθα:

               (1)

               Οι λογαριασμοί της Ευρωπαϊκής Κεντρικής Τράπεζας (ΕΚΤ) και των εθνικών κεντρικών τραπεζών των κρατών μελών με νόμισμα το ευρώ ελέγχονται από ανεξάρτητους εξωτερικούς ελεγκτές, τους οποίους υποδεικνύει το διοικητικό συμβούλιο της ΕΚΤ και εγκρίνει το Συμβούλιο της Ευρωπαϊκής Ένωσης.

               (2)

               Η θητεία των εξωτερικών ελεγκτών της Banco de España έληξε με το πέρας του ελέγχου για το οικονομικό έτος 2012. Είναι επομένως αναγκαίος ο διορισμός εξωτερικών ελεγκτών από το οικονομικό έτος 2013.

               (3)

               Η Banco de España επέλεξε ως εξωτερικό ελεγκτή της για τα οικονομικά έτη 2013 έως 2017 την εταιρεία KPMG Auditores, S.L.,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Συνιστάται ο διορισμός της εταιρείας KPMG Auditores, S.L. ως εξωτερικού ελεγκτή της Banco de España για τα οικονομικά έτη 2013 έως 2017.

      Φρανκφούρτη, 2 Σεπτεμβρίου 2013.

            Ο Πρόεδρος της ΕΚΤ

         Mario DRAGHI


title: 2014/180/ΕΕ: Σύσταση της Επιτροπής, της 27ης Μαρτίου 2014 , για το δεύτερο συντονισμένο σχέδιο ελέγχου με σκοπό να διαγνωστεί η συχνότητα δόλιων πρακτικών στην εμπορία ορισμένων τροφίμων  Κείμενο που παρουσιάζει ενδιαφέρον για τον ΕΟΧ

text:
               29.3.2014

               EL

               Επίσημη Εφημερίδα της Ευρωπαϊκής Ένωσης

               L 95/64

         ΣΫΣΤΑΣΗ ΤΗΣ ΕΠΙΤΡΟΠΉΣ
   της 27ης Μαρτίου 2014
   για το δεύτερο συντονισμένο σχέδιο ελέγχου με σκοπό να διαγνωστεί η συχνότητα δόλιων πρακτικών στην εμπορία ορισμένων τροφίμων
   (Κείμενο που παρουσιάζει ενδιαφέρον για τον ΕΟΧ)
   (2014/180/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επισήμων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 53,
   Εκτιμώντας τα ακόλουθα:

               (1)

               Το άρθρο 53 του κανονισμού (ΕΚ) αριθ. 882/2004 επιτρέπει στην Επιτροπή να συνιστά, όταν το κρίνει αναγκαίο, την εφαρμογή συντονισμένων σχεδίων ελέγχου που οργανώνονται σε κατά περίπτωση βάση, ιδίως με σκοπό να διαγνωστεί η συχνότητα των κινδύνων στις ζωοτροφές, τα τρόφιμα και τα ζώα.

               (2)

               Η οδηγία 2000/13/ΕΚ του Ευρωπαϊκού Κοινοβουλίου και του Συμβουλίου (2) καθορίζει τους κανόνες της Ένωσης σχετικά με την επισήμανση των τροφίμων που εφαρμόζονται σε όλα τα τρόφιμα.

               (3)

               Σύμφωνα με την οδηγία 2000/13/ΕΚ, η επισήμανση του τροφίμου και οι μέθοδοι που χρησιμοποιούνται γι’ αυτήν δεν πρέπει να οδηγούν σε πλάνη τον καταναλωτή, ιδίως ως προς τα χαρακτηριστικά του τροφίμου, συμπεριλαμβανομένης της πραγματικής του φύσης και της ταυτότητάς του. Επιπλέον, αν δεν υπάρχουν ειδικοί ενωσιακοί ή εθνικοί κανόνες, η ονομασία με την οποία πωλείται ένα τρόφιμο θα πρέπει να είναι είτε η καθιερωμένη ονομασία που χρησιμοποιείται συνήθως στο κράτος μέλος στο οποίο γίνεται η πώληση, είτε περιγραφή του τροφίμου διατυπωμένη με επαρκή ακρίβεια ώστε να μπορεί ο αγοραστής να αντιλαμβάνεται την πραγματική φύση του προϊόντος.

               (4)

               Στην επισήμανση των προσυσκευασμένων τροφίμων που προορίζονται για τον τελικό καταναλωτή ή για μονάδες ομαδικής εστίασης πρέπει να αναγράφονται όλα τα συστατικά. Ειδικότερα, στα τρόφιμα που περιέχουν κρέας ως συστατικό, όταν τα τρόφιμα αυτά προορίζονται για τον τελικό καταναλωτή ή για μονάδες ομαδικής εστίασης, πρέπει επίσης να αναγράφεται απευθείας πάνω στη συσκευασία ή σε ετικέτα που επικολλάται σ’ αυτήν το είδος του ζώου από το οποίο προέρχεται το κρέας. Αν το συστατικό αναφέρεται στην ονομασία του τροφίμου, τότε πρέπει επίσης να αναγράφεται στον κατάλογο των συστατικών η ποσότητά του, εκφρασμένη ως ποσοστό, ώστε να αποφεύγεται η παραπλάνηση του καταναλωτή όσον αφορά την ταυτότητα και τη σύνθεση του τροφίμου.

               (5)

               Ο κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου (3) προβλέπει πρόσθετες απαιτήσεις επισήμανσης οι οποίες εφαρμόζονται για συγκεκριμένα τρόφιμα ζωικής προέλευσης Ειδικότερα, προβλέπει ότι οι συσκευασίες που προορίζονται προς εφοδιασμό του τελικού καταναλωτή και περιέχουν κιμά, μεταξύ άλλων, από μόνοπλα πρέπει να φέρουν σημείωση ότι τα προϊόντα αυτά πρέπει να μαγειρεύονται πριν καταναλωθούν, εφόσον και στον βαθμό που το απαιτούν οι εθνικοί κανόνες του κράτους μέλους στην επικράτεια του οποίου το προϊόν διατίθεται στην αγορά.

               (6)

               Έπειτα από επίσημους ελέγχους που διενεργούνται από τον Δεκέμβριο του 2012 σε ορισμένα κράτη μέλη, η Επιτροπή πληροφορήθηκε ότι ορισμένα προσυσκευασμένα προϊόντα περιείχαν κρέας αλόγου το οποίο δεν είχε δηλωθεί στον κατάλογο των συστατικών που αναγράφονται απευθείας στη συσκευασία ή σε ετικέτα που επικολλάται σ’ αυτήν. Αντίθετα, η ονομασία ορισμένων τροφίμων αυτού του είδους και/ή ο συνοδευτικός κατάλογος των συστατικών τους ανέφεραν παραπλανητικά ότι το προϊόν περιείχε μόνο βοδινό κρέας.

               (7)

               Σύμφωνα με το άρθρο 17 του κανονισμού (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου (4), οι υπεύθυνοι επιχειρήσεων τροφίμων πρέπει να εξασφαλίζουν ότι τα τρόφιμα, σε όλα τα στάδια της παραγωγής, μεταποίησης και διανομής μέσα στις επιχειρήσεις που βρίσκονται υπό τον έλεγχό τους, ικανοποιούν τις απαιτήσεις της νομοθεσίας για τα τρόφιμα οι οποίες αφορούν τις δραστηριότητές τους και πρέπει να επαληθεύουν την ικανοποίηση αυτών των απαιτήσεων.

               (8)

               Η σύσταση 2013/99/ΕΕ της Επιτροπής (5) συνιστούσε στα κράτη μέλη να εφαρμόσουν ένα συντονισμένο σχέδιο ελέγχου διάρκειας ενός μήνα, προκειμένου να διαγνωστεί η συχνότητα δόλιων πρακτικών στην εμπορία ορισμένων τροφίμων. Το συνιστώμενο σχέδιο ελέγχου αποτελείτο από δύο δράσεις. Η πρώτη δράση αφορούσε τη διεξαγωγή κατάλληλων ελέγχων σε επίπεδο λιανικής πώλησης και σε άλλες εγκαταστάσεις, για να κριθεί κατά πόσον τα προσυσκευασμένα προϊόντα τροφίμων και τα μη προσυσκευασμένα προϊόντα τροφίμων περιείχαν κρέας αλόγου που δεν ήταν κατάλληλα επισημασμένο στη συσκευασία ή, στην περίπτωση μη προσυσκευασμένων τροφίμων, δεν υπήρχαν διαθέσιμες πληροφορίες σχετικά με την παρουσία του για τους καταναλωτές ή τις μονάδες ομαδικής εστίασης. Η δεύτερη δράση αφορούσε τη διεξαγωγή κατάλληλων ελέγχων σε εγκαταστάσεις που χειρίζονται κρέας αλόγου το οποίο προορίζεται για ανθρώπινη κατανάλωση, συμπεριλαμβανομένων των τροφίμων που προέρχονται από τρίτες χώρες, με σκοπό την ανίχνευση καταλοίπων φαινυλοβουταζόνης.

               (9)

               Τα αποτελέσματα του συντονισμένου σχεδίου ελέγχου επιβεβαίωσαν επαναλαμβανόμενες περιπτώσεις μη συμμόρφωσης με την ισχύουσα νομοθεσία για την επισήμανση των προϊόντων με βάση το κρέας στα περισσότερα κράτη μέλη. Ως εκ τούτου, είναι αναγκαία η παρακολούθηση του συντονισμένου σχεδίου ελέγχου με δεύτερο γύρο ελέγχων σε επίπεδο λιανικής πώλησης και σε άλλες εγκαταστάσεις, για να διαπιστωθεί κατά πόσον οι πρακτικές που εντοπίστηκαν κατά το πρώτο συντονισμένο σχέδιο ελέγχου εξακολουθούν να εφαρμόζονται.

               (10)

               Από την άλλη πλευρά, οι επίσημοι έλεγχοι που διεξάγονται για να εξακριβωθεί η παρουσία καταλοίπων φαινυλοβουταζόνης δεν κατέδειξαν ευρεία επαναλαμβανόμενη μη συμμόρφωση· φαίνεται συνεπώς ότι, στο παρόν στάδιο, δεν είναι αναγκαίο να προταθεί μια δεύτερη δέσμη συντονισμένων ελέγχων σχετικά με το θέμα αυτό.

               (11)

               Στη διάρκεια του πρώτου συντονισμένου σχεδίου ελέγχου, το εργαστήριο αναφοράς της Ευρωπαϊκής Ένωσης για τις ζωικές πρωτεΐνες στις ζωοτροφές παρείχε συμβουλές σχετικά με τη χρήση μεθόδων για την ανίχνευση της παρουσίας πρωτεϊνών αδήλωτων ειδών στα δείγματα. Εξακολουθεί να μην υπάρχει επικυρωμένη μέθοδος για την ανάλυση αυτή, αλλά κατόπιν διαβουλεύσεων με τους εμπειρογνώμονες, οι συμβουλές σχετικά με τη χρήση εναρμονισμένου πρωτοκόλλου έχουν επικαιροποιηθεί από το προαναφερόμενο εργαστήριο και είναι διαθέσιμες στον ιστότοπο του εργαστηρίου.

               (12)

               Τα κράτη μέλη θα πρέπει να κοινοποιούν στην Επιτροπή τις μεθόδους που χρησιμοποιούνται, τα αποτελέσματα των ελέγχων και τα μέτρα που έχουν ληφθεί στην περίπτωση θετικών ευρημάτων, εντός συγκεκριμένου χρονικού διαστήματος και σε εναρμονισμένο μορφότυπο.

               (13)

               Έπειτα από διαβούλευση με τη μόνιμη επιτροπή για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:

               1.

               Τα κράτη μέλη θα πρέπει να εφαρμόσουν ένα συντονισμένο σχέδιο ελέγχου για μια περίοδο τεσσάρων συνεχών εβδομάδων κατά το χρονικό διάστημα από 21 Απριλίου έως 16 Ιουνίου 2014, σύμφωνα με το παράρτημα I της παρούσας σύστασης.

               2.

               Τα κράτη μέλη θα πρέπει να αναφέρουν τα αποτελέσματα των επίσημων ελέγχων που διενεργήθηκαν σύμφωνα με το σημείο 1, καθώς και όλα τα σχετικά μέτρα επιβολής που ελήφθησαν, έως τις 22 Ιουλίου 2014, σύμφωνα με τον μορφότυπο του παραρτήματος II της παρούσας σύστασης.

      Βρυξέλλες, 27 Μαρτίου 2014.

            Για την Επιτροπή

         Tonio BORG

            Μέλος της Επιτροπής

      (1)  ΕΕ L 165 της 30.4.2004, σ. 1.

      (2)  Οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (ΕΕ L 109 της 6.5.2000, σ. 29).

      (3)  Κανονισμός (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (ΕΕ L 139 της 30.4.2004, σ. 55).

      (4)  Κανονισμός (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (ΕΕ L 31 της 1.2.2002, σ. 1).

      (5)  Σύσταση 2013/99/ΕΕ της Επιτροπής, της 19ης Φεβρουαρίου 2013, για την εφαρμογή συντονισμένου προγράμματος με σκοπό να διαγνωστεί η συχνότητα δόλιων πρακτικών στην εμπορία ορισμένων τροφίμων (ΕΕ L 48 της 21.2.2013, σ. 28).

      ΠΑΡΑΡΤΗΜΑ I

         Δεύτερο συντονισμένο σχέδιο ελέγχου με σκοπό να διαγνωστεί η συχνότητα δόλιων πρακτικών στην εμπορία ορισμένων τροφίμων

      ΔΡΑΣΕΙΣ ΚΑΙ ΠΕΔΙΟ ΕΦΑΡΜΟΓΗΣ ΤΟΥ ΣΥΝΤΟΝΙΣΜΕΝΟΥ ΣΧΕΔΙΟΥ ΕΛΕΓΧΟΥ
      A.   Πεδίο κάλυψης των προϊόντων

                  1.

                  Τρόφιμα που διατίθενται στο εμπόριο και/ή φέρουν επισήμανση ως τρόφιμα που περιέχουν βοδινό κρέας (π.χ. κιμάς, παρασκευάσματα κρέατος και προϊόντα με βάση το κρέας), υπαγόμενα στις ακόλουθες κατηγορίες:

                              α)

                              Προσυσκευασμένα τρόφιμα προοριζόμενα για τον τελικό καταναλωτή ή για μονάδες ομαδικής εστίασης, τα οποία φέρουν επισήμανση ως τρόφιμα που περιέχουν βοδινό κρέας ως επικρατέστερο συστατικό·

                              β)

                              Τρόφιμα που προσφέρονται για πώληση στον τελικό καταναλωτή ή σε μονάδες ομαδικής εστίασης χωρίς προσυσκευασία και τρόφιμα που συσκευάζονται στην εγκατάσταση πώλησης κατόπιν αιτήματος του καταναλωτή ή προσυσκευασμένα τρόφιμα για απευθείας πώληση, τα οποία διατίθενται στο εμπόριο και/ή φέρουν επισήμανση με άλλο τρόπο ως προϊόντα που περιέχουν βοδινό κρέας ως επικρατέστερο συστατικό στο τμήμα που αποτελείται από κρέας.

                  2.

                  Για τους σκοπούς του εν λόγω συντονισμένου σχεδίου ελέγχου, εφαρμόζεται ο ορισμός των «προσυσκευασμένων τροφίμων» του άρθρου 1 παράγραφος 3 στοιχείο β) της οδηγίας 2000/13/ΕΚ.

                  3.

                  Για τους σκοπούς του εν λόγω συντονισμένου σχεδίου ελέγχου, εφαρμόζονται οι ορισμοί του «κιμά», των «παρασκευασμάτων κρέατος» και των «προϊόντων με βάση το κρέας» των σημείων 1.13, 1.15 και 7.1 του παραρτήματος I του κανονισμού (ΕΚ) αριθ. 853/2004.

            B.   Στόχος
      Οι αρμόδιες αρχές θα πρέπει να διενεργούν επίσημους ελέγχους για να διαπιστώνουν αν τα προϊόντα που αναφέρονται στο σημείο Α περιέχουν κρέας αλόγου το οποίο δεν επισημαίνεται σωστά στη συσκευασία ή, στην περίπτωση των μη προσυσκευασμένων τροφίμων, αν δεν παρέχονται στον καταναλωτή ή στις μονάδες ομαδικής εστίασης πληροφορίες σχετικά με την παρουσία του κρέατος αυτού, σύμφωνα με τις ενωσιακές και, κατά περίπτωση, τις εθνικές διατάξεις.
      Γ.   Σημεία δειγματοληψίας και διαδικασία

                  1.

                  Το δείγμα θα πρέπει να είναι αντιπροσωπευτικό των εν λόγω προϊόντων στο κράτος μέλος και να καλύπτει ποικιλία προϊόντων.

                  2.

                  Η δειγματοληψία των προϊόντων θα πρέπει να γίνεται σε επίπεδο λιανικής (π.χ. σούπερ μάρκετ, μικρότερα καταστήματα λιανικής, τοπικά κρεοπωλεία) και θα μπορούσε επίσης να επεκταθεί και σε άλλες εγκαταστάσεις (π.χ. ψυκτικές αποθήκες).

            Δ.   Αριθμός δειγμάτων και λεπτομέρειες εφαρμογής
      Στον παρακάτω πίνακα δίνεται μια εικόνα για τον ενδεικτικό συνιστώμενο αριθμό δειγμάτων που πρέπει να ληφθούν εντός της περιόδου που προβλέπεται στο σημείο 1 της σύστασης. Η κατανομή των δειγμάτων ανά κράτος μέλος βασίζεται στον πληθυσμό κάθε χώρας, με ελάχιστο αριθμό 10 δειγμάτων των σχετικών προϊόντων ανά κράτος μέλος ανά 30 ημέρες.

                  Τρόφιμα που διατίθενται στο εμπόριο ως τρόφιμα που περιέχουν βοδινό κρέας

                  Χώρα πώλησης

                  Συνιστώμενοι αριθμοί δειγμάτων

                  Γαλλία, Γερμανία, Ιταλία, Ηνωμένο Βασίλειο, Ισπανία, Πολωνία

                  150

                  Ρουμανία, Κάτω Χώρες, Βέλγιο, Ελλάδα, Πορτογαλία, Τσεχική Δημοκρατία, Ουγγαρία, Σουηδία, Αυστρία, Βουλγαρία

                  100

                  Λιθουανία, Σλοβακία, Δανία, Ιρλανδία, Φινλανδία, Λετονία, Κροατία

                  50

                  Σλοβενία, Εσθονία, Κύπρος, Λουξεμβούργο, Μάλτα

                  10

            E.   Μέθοδος
      Θα πρέπει να χρησιμοποιείται το ακόλουθο πρωτόκολλο:

                  1.

                  Όλα τα δείγματα θα πρέπει να υποβάλλονται σε αρχική δοκιμή διαλογής που αποσκοπεί στην ανίχνευση της παρουσίας κρέατος αλόγου (ως αναλογία κλάσματος μάζας κατά βάρος) στο κρέας, σε επίπεδο ίσο ή μεγαλύτερο του 0,5 %. Η επιλογή της μεθόδου διαλογής είναι στην ευχέρεια του κράτους μέλους.

                  2.

                  Μόνο τα δείγματα που δίνουν θετικό αποτέλεσμα στη δοκιμή διαλογής η οποία αναφέρεται στο σημείο 1 θα πρέπει να υποβάλλονται σε δοκιμή επιβεβαίωσης με χρήση τεχνικών RT-PCR (αντίστροφη μεταγραφάση-αλυσιδωτή αντίδραση πολυμεράσης) και στόχευσης μιτοχονδριακού DNA που αποσκοπούν στην ανίχνευση της παρουσίας κρέατος αλόγου (ως αναλογία κλάσματος μάζας κατά βάρος) στο κρέας, σε επίπεδο ίσο ή μεγαλύτερο του 1 %. Η μέθοδος που χρησιμοποιείται για την επιβεβαίωση πρέπει να διακριβώνεται αναφορικά με ένα τυποποιημένο δείγμα ελέγχου νωπού κρέατος που παρέχεται από το εργαστήριο αναφοράς της Ευρωπαϊκής Ένωσης για τις ζωικές πρωτεΐνες σε ζωοτροφές.

                  3.

                  Όλες οι δοκιμές επιβεβαίωσης σύμφωνα με το σημείο 2, σε ένα κράτος μέλος, θα πρέπει να εκτελούνται σε εργαστήριο που έχει οριστεί για τον σκοπό αυτό από την αρμόδια αρχή. Το καθορισμένο εργαστήριο μπορεί να βρίσκεται σε άλλο κράτος μέλος, κατόπιν συμφωνίας με την αρμόδια αρχή του οικείου κράτους μέλους. Το καθορισμένο εργαστήριο αυτό, θα πρέπει να διαθέτει τουλάχιστον την πιστοποίηση ISO 17025 για συγκρίσιμες δοκιμές. Το καθορισμένο εργαστήριο μπορεί επίσης να έχει συμμετάσχει στον αρχικό γύρο διαλογής.
                  Το όνομα και η διεύθυνση των καθορισμένων εργαστηρίων που συμμετέχουν στη δοκιμή επιβεβαίωσης θα πρέπει να διαβιβάζονται στο εργαστήριο αναφοράς της Ευρωπαϊκής Ένωσης για τις ζωικές πρωτεΐνες στις ζωοτροφές, το οποίο θα δημοσιεύει τις πληροφορίες αυτές στον ιστότοπό του.
                  Λεπτομερέστερες οδηγίες σχετικά με τη μέθοδο επιβεβαίωσης είναι διαθέσιμες στον ιστότοπο του εργαστηρίου αναφοράς της Ευρωπαϊκής Ένωσης για τις ζωικές πρωτεΐνες στις ζωοτροφές: http://eurl.craw.eu/en/164/legal-sources-and-sops

      ΠΑΡΑΡΤΗΜΑ II

         Μορφότυπος της έκθεσης για τα αποτελέσματα που αναφέρεται στο σημείο 2

                  Κατηγορία προϊόντων

                  Αριθμός δειγμάτων

                  Χρησιμοποιούμενη μέθοδος δοκιμής (είδος δοκιμής και εμπορική ονομασία) στον πρώτο γύρο διάγνωσης

                  Αριθμός θετικών αποτελεσμάτων μετά τον πρώτο γύρο διάγνωσης (=/> 0,5 %)

                  Μέθοδος δοκιμής που χρησιμοποιείται στον γύρο επιβεβαίωσης

                  Αριθμός θετικών αποτελεσμάτων μετά τον δεύτερο γύρο σε καθορισμένο εργαστήριο (=/> 1 %)

                  Παρατηρήσεις

                  Συνολικός αριθμός δειγμάτων

                  Σύνολο θετικών δειγμάτων μετά τον πρώτο γύρο διάγνωσης

                  Σύνολο θετικών δειγμάτων μετά τον δεύτερο γύρο επιβεβαίωσης σε καθορισμένο εργαστήριο

         Μορφότυπος της έκθεσης για τα αποτελέσματα των μέτρων επιβολής που αναφέρονται στο σημείο 2

                  Αριθμός θετικών ευρημάτων για τα οποία έχουν εφαρμοστεί μέτρα επιβολής μέχρι σήμερα

                  Εάν είναι δυνατόν, λεπτομερή στοιχεία σχετικά με τα συνηθέστερα χρησιμοποιούμενα μέτρα επιβολής (το πολύ τρεις περιπτώσεις)

                  Αριθμός θετικών ευρημάτων για τα οποία δεν έχουν εφαρμοστεί μέτρα επιβολής μέχρι σήμερα

                  Εάν υπάρχουν, λεπτομέρειες για τους συνηθέστερους λόγους μη εφαρμογής μέτρων επιβολής (το πολύ τρεις περιπτώσεις)